เมื่อหนึ่งปีก่อน ชีวิตฉันพังไม่เป็นท่า
ฉันทำงานจนหมดเรี่ยวแรง
พ่อฉันเสียชีวิตกะทันหัน
และชีวิตคู่ของฉันก็มีปัญหา
ตอนนั้นฉันไม่รู้เลย
ว่าการเผชิญความสิ้นหวังครั้งใหญ่นั้น
จะนำไปสู่ของขวัญล้ำค่า
(แม่คะ สิ่งนี้จะช่วยแม่ได้ รักและคิดถึง)
ฉันได้เห็นความลับที่ยิ่งใหญ่ผ่านตาไป
"ขุมทรัพย์... จุดประสงค์กลายเป็นอดีต"
(เดอะ ซีเคร็ต)
ฉันเริ่มแกะรอยความลับผ่านหน้าประวัติศาสตร์
(แผ่นจารึกมรกต)
(ความลับที่ถูกฝังไว้)
(ความลับที่เป็นที่ปรารถนา)
(ความลับที่ถูกปิดบัง)
(ความลับจะไม่มีวันถูกเปิดเผย ให้สาธารณชนรับรู้)
ฉันไม่อยากเชื่อทุกคนที่รู้เรื่องนี้เลย
พวกเขาคือบุคคลที่ยิ่งใหญ่ในประวัติศาสตร์
(เพลโต - เชกสเปียร์ - นิวตัน)
(อูโก - เบโทเฟน - ลินคอล์น)
(เอเมอร์สัน - เอดิสัน - ไอน์สไตน์)
ทำไมไม่มีใครรู้เรื่องนี้
สิ่งเดียวที่ฉันอยากทำ คือแบ่งปันความลับให้โลกรู้
ฉันเริ่มออกค้นหาคนที่รู้จักความลับ ที่ยังมีชีวิตอยู่ในปัจจุบัน
พวกเขาก็เริ่มปรากฏตัวทีละคน
(บ็อบ พร็อกเตอร์ - นักปรัชญา)
ความลับนี้มอบทุกสิ่งที่คุณต้องการได้
ทั้งความสุข สุขภาพที่ดี ความร่ำรวย
(ดร.โจ วิเทล - ปร.ด.วิทยาศาสตร์อภิปรัชญา นักอภิปรัชญา)
คุณสามารถมี ทำ หรือเป็นทุกสิ่งที่คุณต้องการได้
(จอห์น อัสซาราฟ - นักธุรกิจ)
เราสามารถเลือกมีอะไรก็ได้ ไม่ว่ามันจะเป็นสิ่งที่ใหญ่โตแค่ไหน
คุณอยากอยู่ในบ้านแบบไหน
คุณอยากเป็นเศรษฐีรึเปล่า
คุณอยากมีธุรกิจแบบไหน
คุณอยากประสบความสำเร็จกว่านี้ไหม
จริงๆ แล้วคุณต้องการอะไร
(บาทหลวง ดร.ไมเคิล เบ็ควิท ปร.ด.ศาสนศาสตร์ - นักวิสัยทัศน์)
ผมเคยเห็นปาฏิหาริย์มากมาย เกิดขึ้นกับชีวิตใครหลายคน
ปาฏิหาริย์ด้านการเงิน ปาฏิหาริย์ด้านการเยียวยาร่างกาย
ปาฏิหาริย์ด้านการเยียวยาจิตใจ การฟื้นฟูความสัมพันธ์ชีวิตคู่
ทั้งหมดนี้เกิดขึ้นได้ เพราะรู้จักการนำความลับไปใช้
(แจ็ค แคนฟีลด์ - นักประพันธ์)
นี่คือความลับที่ยิ่งใหญ่ของชีวิต
ความลับคือคำตอบของทุกสิ่งที่เคยเกิดขึ้น
ที่เป็นอยู่ และที่กำลังจะเกิดขึ้นในอนาคต
(ราล์ฟ วอลโด เอเมอร์สัน ค.ศ. 1803-1882)
คุณอาจกำลังสงสัยอยู่ว่า "ความลับนี้คืออะไรกัน"
ผมจะเล่าให้คุณฟังว่าผมเริ่มเข้าใจมันได้ยังไง
เราทุกคนต่างใช้พลังหนึ่งๆ ซึ่งไม่มีที่สิ้นสุด
เราทุกคนใช้ชีวิตโดยมีกฎเดียวกันเป็นตัวนำทาง
กฎธรรมชาติแห่งจักรวาลนั้นแม่นยำมาก
ถึงขนาดที่ว่าเราไม่มีอุปสรรคใดๆ ในการสร้างยานอวกาศขึ้นมา
เราส่งคนไปเยือนดวงจันทร์ได้
และสามารถกำหนดเวลาลงจอด เป็นเสี้ยววินาทีได้อย่างแม่นยำ
ไม่สำคัญว่าคุณจะอยู่ที่อินเดีย ออสเตรเลีย นิวซีแลนด์
สตอกโฮล์มหรือลอนดอน
โทรอนโต มอนทรีออล หรือนิวยอร์ก
เราทุกคนต่างใช้พลังงานเดียวกัน
กฎเดียวกัน
นั่นคือแรงดึงดูด
กฎแห่งแรงดึงดูด
ความลับก็คือกฎแห่งแรงดึงดูด
ทุกอย่างที่เข้ามาในชีวิตคุณ เป็นเพราะคุณดึงดูดมันเข้ามา
มันถูกดึงดูดเข้ามาหาคุณ เพราะภาพความคิดในหัวของคุณ
มันคือสิ่งที่คุณกำลังคิด
ไม่ว่าคุณจะคิดอะไรอยู่ในใจ คุณกำลังดึงดูดมันเข้ามา
คนฉลาดมักรู้เรื่องนี้ดีอยู่แล้ว
คุณย้อนกลับไปดูชาวบาบิโลเนียนยุคโบราณก็ได้
พวกเขารู้เรื่องนี้ดี พวกเขาเป็นเพียงกลุ่มคนกลุ่มเล็กๆ
คุณว่าทำไมประชากรเพียงร้อยละหนึ่ง
ถึงมีรายได้ 96 เปอร์เซ็นต์ ของเงินทั้งหมดที่หาได้
คุณว่ามันคือเรื่องบังเอิญรึเปล่า มันไม่ใช่เรื่องบังเอิญเลย
มันถูกออกแบบมาให้เป็นเช่นนั้น พวกเขาเข้าใจบางอย่าง
พวกเขาเข้าใจความลับ
และคุณกำลังจะได้รู้จักความลับนั้น
วิธีที่ง่ายที่สุดสำหรับผม ในการทำความเข้าใจกฎแห่งแรงดึงดูด...
คือหากผมมองว่าตัวเองเป็นแม่เหล็ก
ผมก็รู้ว่ามันจะดึงดูดแม่เหล็กเข้ามา
(บ็อบ ดอยล์ - นักประพันธ์)
อธิบายอย่างง่ายๆ กฎแห่งแรงดึงดูดคือความชอบดึงดูดความชอบ
แต่เรากำลังพูดถึงระดับของความคิด
หน้าที่ของเราในฐานะมนุษย์ คือต้องยึดมั่นในความคิดต่อสิ่งที่เราต้องการ
ทำให้มันชัดเจนในใจว่าเราต้องการอะไร
จากนั้นเราจึงก่อให้เกิด หนึ่งในกฎที่ยิ่งใหญ่แห่งจักรวาลได้
นั่นก็คือกฎแห่งแรงดึงดูด
คุณจะได้เป็นในสิ่งที่คุณคิดถึงมันมากที่สุด
และยังดึงดูดสิ่งที่คุณคิดถึงมากที่สุดอีกด้วย
ถ้าคุณเห็นสิ่งใดในความคิด คุณก็จะได้สิ่งนั้นมาอยู่ในมือ
(ไมค์ ดูลีย์ - นักเขียน)
หลักเกณฑ์นี้สามารถสรุปได้ในประโยคสั้นๆ
นั่นคือความคิดกลายเป็นสิ่งที่จับต้องได้
สิ่งที่คนส่วนใหญ่ไม่เข้าใจก็คือ ความคิดนั้นมีความถี่
ทุกความคิดมีความถี่อยู่ และเราสามารถวัดความคิดได้
ฉะนั้น หากคุณคิดถึงความคิดหนึ่งๆซ้ำแล้วซ้ำเล่า
หรือหากคุณจินตนาการในหัวของคุณ
ถึงการมีรถคันใหม่ การมีเงินอย่างที่คุณต้องการ
การสร้างบริษัท การค้นหาเนื้อคู่ของคุณ
หากคุณจินตนาการว่ามันหน้าตาเป็นยังไง
คุณก็จะแผ่ความถี่นั้นออกมาอย่างสม่ำเสมอ
ความคิดจะส่งสัญญาณที่มีแรงดึงดูดออกมา
ซึ่งมันจะดึงเส้นขนานกลับมาหาคุณ
นึกภาพตัวคุณเองใช้ชีวิตแบบมีกินมีใช้ คุณก็จะดึงดูดมันเข้ามา
มันได้ผลเสมอ มันได้ผลทุกครั้ง กับทุกคน
แต่ปัญหาอยู่ตรงนี้ คนส่วนใหญ่มักคิดถึงสิ่งที่พวกเขาไม่ต้องการ
พวกเขาสงสัยว่าทำไมมันถึงเกิดขึ้นซ้ำแล้วซ้ำเล่า
กฎแห่งแรงดึงดูดไม่สนใจหรอก
ว่าคุณจะรับรู้ว่าสิ่งใดสิ่งหนึ่งนั้นดีหรือไม่
ว่าคุณต้องการมันหรือไม่ต้องการมัน
มันตอบสนองต่อความคิดคุณต่างหาก
ดังนั้นหากคุณนั่งมองหนี้ก้อนโตของคุณ
และรู้สึกแย่กับมัน
นั่นคือสัญญาณที่คุณส่งออกไปยังจักรวาล
"โห ฉันรู้สึกแย่จริงๆ เพราะมีหนี้บานเบอะ"
คุณแค่ย้ำเตือนเรื่องนั้นกับตัวเอง คุณรู้สึกถึงมันอยู่ตลอดเวลาที่คุณหายใจ
คุณก็จะยิ่งเจออะไรแบบนั้นมากขึ้นไปอีก
(ลิซา นิโคลส์ - นักประพันธ์)
กฎแห่งแรงดึงดูดเชื่อฟังเราเป็นอย่างดี
เมื่อคุณคิดถึงสิ่งที่คุณต้องการ
และคุณเพ่งความสนใจทั้งหมดไปที่มัน
กฎแห่งแรงดึงดูด จะนำสิ่งที่คุณต้องการมาให้ทุกครั้ง
เมื่อคุณเพ่งความสนใจไปยังสิ่งที่คุณไม่ต้องการ
(หยุด)
"ฉันไม่อยากไปสาย ฉันไม่อยากไปสาย"
คุณกำลังทำให้มันกลายเป็นจริงขึ้นมา
กฎแห่งแรงดึงดูดไม่รู้ว่าคุณไม่ต้องการสิ่งนั้น
มันจึงจะปรากฏขึ้นซ้ำๆ
(ทางโค้ง - ทางตัน - ลดความเร็ว)
กฎแห่งแรงดึงดูดไม่ได้เลือกข้าง ระหว่างสิ่งที่ต้องการกับสิ่งที่ไม่ต้องการ
(การจราจรเคลื่อนที่ช้าข้างหน้า)
(ห้ามเลี้ยวซ้าย)
มันเผยสิ่งที่คุณกำลังคิดออกมา
กฎแห่งแรงดึงดูดทำงานอยู่เสมอ
ไม่ว่าคุณจะเชื่อมันหรือไม่ และเข้าใจมันหรือเปล่า
มันทำงานอยู่ตลอด
มันทำงานมากพอๆ กับที่คุณคิด
เมื่อใดก็ตามที่คุณปลดปล่อยความคิด กฎแห่งแรงดึงดูดก็เริ่มทำหน้าที่ของมัน
เมื่อคุณคิดถึงอดีต...
ปัจจุบัน หรืออนาคต
กฎแห่งแรงดึงดูดก็กำลังทำงาน
มันคือกระบวนการแบบต่อเนื่อง
คุณกดพักไม่ได้ คุณกดหยุดไม่ได้
มันดำเนินการไปเรื่อยๆ เช่นเดียวกับความคิดของคุณ
การสร้างเกิดขึ้นอยู่ตลอดเวลา
ทุกครั้งที่คนคนหนึ่งมีความคิด
หรือมีวิธีการคิดแบบยาวนานหรือเป็นนิสัย
แสดงว่าพวกเขาอยู่ในกระบวนการสร้าง
บางสิ่งบางอย่าง จะเผยให้เห็นถึงความคิดเหล่านั้น
กฎแห่งแรงดึงดูดจะมอบอะไรก็ตาม ที่คุณพูดและให้ความสนใจ
หากคุณพร่ำบ่นว่ามันเลวร้ายแค่ไหน...
สิ่งที่คุณกำลังสร้างคือมันยิ่งเลวร้ายกว่านั้น
นี่ ผมกินไม่ได้หรอกนะ
เอาผ้ามา
(บิลล์ แฮร์ริส - นักบำบัด)
ผมมีนักเรียนคนหนึ่งชื่อโรเบิร์ต เขาเป็นเกย์
เขาลงเรียนหลักสูตรออนไลน์ที่ผมเปิดสอน
ซึ่งเขาได้ส่งอีเมลมาหาผม
(ผมถูกรังแก)
เขาเขียนถึงความจริงที่โหดร้ายในชีวิตเขา
(ผมเกลียดงานของผม)
ทุกคนในที่ทำงานรวมหัวกันแกล้งเขา
สิ่งร้ายๆ ที่พวกเขาทำนั้นทำให้เขาเครียดมาตลอด
เขาบอกว่าเวลาเขาเดินอยู่ข้างนอก เขาจะโดนทักทุกช่วงตึก
จากคนที่เกลียดชังคนรักร่วมเพศ และอยากทำร้ายเขา
เขาเคยอยากเป็นตลกเดี่ยวไมโครโฟน
แต่เวลาที่เขาออกไปทำงานนั้น
ทุกคนจะส่งเสียงว่าเขา...
ไปให้พ้น ไอ้ตุ๊ด!
เรื่องที่เขาเป็นเกย์
ตลอดชีวิตเขาเต็มไปด้วยความเศร้า และความเจ็บปวด
และชีวิตเขาให้ความสนใจไปที่ความคิด ว่าตัวเองจะถูกโจมตีเพราะเป็นเกย์
ผมเริ่มสอนเขาว่าเขากำลังให้ความสนใจ กับสิ่งที่เขาไม่ต้องการอยู่
ผมส่งอีเมลของเขากลับไป และบอกว่า "อ่านดูอีกทีสิ
ดูทุกสิ่งที่คุณไม่ต้องการ ที่คุณเล่าให้ผมฟัง
ผมบอกได้เลยว่าคุณหมกมุ่นกับมันมาก
เมื่อคุณให้ความสนใจกับอะไร และหมกมุ่นกับมันมากๆ
มันยิ่งทำให้สิ่งนั้นเกิดเร็วขึ้น"
เขาเริ่มนำแนวคิดเกี่ยวกับการให้ความสนใจ ในสิ่งที่ต้องการไปใช้ในชีวิตตัวเอง
และเขาก็พยายามทำแบบนั้นจริงๆ
สิ่งที่เกิดขึ้นภายในหกถึงแปดสัปดาห์ต่อมา ถือเป็นเรื่องปาฏิหาริย์อย่างแท้จริง
เขาบอกว่าทุกคนในออฟฟิศที่เคยรังแกเขา
ถูกย้ายไปแผนกอื่นหรือลาออกจากบริษัท
หรือไม่ก็เลิกยุ่งกับเขาไปเลย
และเขาก็เริ่มรักงานของเขาแล้ว
เขาสังเกตว่าเวลาที่เขาเดินอยู่ตามท้องถนน
ไม่มีใครเดินมาทักและคุกคามเขาอีกแล้ว
ไม่มีคนพวกนั้นอีกต่อไป
ผมเป็นเกย์ตัวจริงเสียงจริงครับ
เมื่อเขาได้ขึ้นเวทีเดี่ยวไมโครโฟนตามปกติ
ผู้ชมเริ่มลุกขึ้นยืนปรบมือให้เขา และไม่มีใครส่งเสียงโห่ไล่เขาอีก
ชีวิตของเขาพลิกผันไป...
เพราะเขาเปลี่ยนจากการให้ความสนใจ ในสิ่งที่เขาไม่ต้องการ
สิ่งที่เขากลัว สิ่งที่เขาอยากหลีกเลี่ยง
ไปเป็นการให้ความสนใจในสิ่งที่เขาต้องการ
(ดร.จอห์น ฮาเกลิน ปร.ด., ศศ.บ., ศศ.ม. - นักฟิสิกส์ควอนตัม)
เรามีทัศนคติและทิศทางเชิงบวกอย่างมาก
และเรามีแนวโน้มที่จะดึงดูดคนเชิงบวก รวมทั้งเหตุการณ์และสภาวการณ์เชิงบวก
เมื่อใดที่เรามีทิศทางในแง่ลบมากๆ หรือมีความโกรธเกรี้ยว
เราก็มีแนวโน้มที่จะดึงดูดคนเชิงลบ คนขี้โมโห
และสภาวการณ์เชิงลบและน่าขุ่นเคือง
สุดท้ายคุณก็จะดึงดูดความคิดที่เด่นชัด
ที่อยู่ในจิตสำนึกของคุณ
ไม่ว่าความคิดเหล่านั้น คุณจะตั้งใจคิดหรือไม่ตั้งใจคิดก็ตาม
นั่นแหละประเด็น
(ดร.จอห์น เอฟ. เดอมาร์ตินี พ.บ. จัดกระดูก, วท.บ. - นักปรัชญา)
หากคุณมองความลับดีๆ
พลังแห่งจิตใจและพลังแห่งเจตนา ในชีวิตประจำวันของเรานั้น
มันอยู่รอบตัวเรานี่เอง
สิ่งเดียวที่เราต้องทำคือเปิดตาดูเพื่อรับรู้มัน
คุณจะเห็นว่ากฎแห่งแรงดึงดูดนั้นมีอยู่ทุกที่
คุณดึงดูดทุกอย่างเข้ามาหาคุณ
ผู้คน การงาน สภาวการณ์ต่างๆ
สุขภาพ ความมั่งคั่ง
หนี้สิน ความสุข
รถที่คุณขับ สังคมที่คุณอยู่
คุณดึงดูดพวกมันเข้ามาหาคุณเหมือนแม่เหล็ก
คุณคิดอะไร คุณก็ได้อย่างนั้น
ชีวิตคุณคือการทำให้ความคิดในหัวของคุณ ปรากฏเชิงกายภาพ
(เฟรด อลัน วูล์ฟ - ปร.ด. นักฟิสิกส์ควอนตัม)
ผมไม่ได้พูดกับคุณเพียงในมุมมอง ของความคิดที่ปรารถนา
หรือจินตนาการบ้าบอ
แต่ผมกำลังพูดกับคุณ ด้วยความเข้าใจพื้นฐานที่ลึกซึ้งกว่านั้น
จริงๆ แล้ว ฟิสิกส์ควอนตัม เริ่มชี้ให้เห็นถึงการค้นพบนี้
กล่าวกันว่าคุณไม่สามารถมีจักรวาลได้ หากไม่มีจิตเข้ามาเกี่ยวข้อง
จิตคือสิ่งที่ก่อร่างสร้างสิ่งที่เรารับรู้ขึ้นมา
ถึงคุณจะไม่เข้าใจ ก็ไม่ได้หมายความว่าคุณควรปฏิเสธมัน
คุณอาจไม่เข้าใจเรื่องกระแสไฟฟ้าเช่นกัน
ก่อนอื่นเลย ไม่มีใครรู้ด้วยซ้ำว่าไฟฟ้าคืออะไร
แต่คุณก็เพลิดเพลินไปกับประโยชน์ที่ได้จากมัน
คุณรู้ไหมว่ามันทำงานอย่างไร ผมน่ะไม่รู้
ผมรู้เพียงแต่ว่า...
คุณสามารถใช้ไฟฟ้าทำอาหารเย็นได้
และคุณสามารถใช้ชีวิตได้อย่างราบรื่น
หลายครั้งเวลาที่คนเราเริ่มเข้าใจ ความลับที่ยิ่งใหญ่
พวกเขาจะเริ่มกลัวความคิดในแง่ลบที่ตัวเองมี
มีสองเรื่องที่พวกเขาต้องตระหนักถึง
หนึ่ง วิทยาศาสตร์พิสูจน์แล้วว่าความคิดที่เห็นพ้อง
มีพลังมากกว่าความคิดในแง่ลบหลายร้อยเท่า
มันจึงขจัดระดับความกังวลตรงนั้นออกไป
และเรื่องที่สอง
จงขอบคุณพระเจ้าที่ทำให้มีความล่าช้าทางเวลา
ความคิดทั้งหมดของคุณ จึงไม่ได้เกิดขึ้นจริงในทันทีทันใด
ถ้าเป็นแบบนั้น เราคงซวยกันหมด
ความล่าช้าของเวลาช่วยคุณได้
มันทำให้คุณสามารถทบทวนซ้ำ คิดถึงสิ่งที่คุณต้องการ
และเลือกทางเลือกใหม่ๆ
คุณควรระมัดระวังความคิดของคุณ และเลือกความคิดด้วยความรอบคอบ
คุณควรสนุกไปกับมันได้
เพราะคุณคือผลงานชิ้นเอกของชีวิตคุณ
คุณคือไมเคิลแองเจโลของชีวิตคุณ
รูปปั้นเดวิดที่คุณกำลังปั้นก็คือตัวคุณเอง
และคุณทำด้วยความคิดของคุณ
ผู้นำในอดีตที่รู้จักความลับ
ต้องการเก็บพลังนั้นไว้และไม่แบ่งปันกับใคร
พวกเขาจึงทำให้คนอื่นไม่สนใจความลับนั้น
คนเราไปทำงาน ทำหน้าที่ของพวกเขา แล้วก็กลับบ้าน
พวกเขาอยู่บนลู่วิ่งที่ไม่มีพลังงาน เพราะความลับถูกเก็บไว้กับคนเพียงไม่กี่คน
(ดร.เดนิส เวทลีย์ - ปร.ด. - นักจิตวิทยา)
เราอาศัยอยู่ในจักรวาลที่มีกฎมากมาย
เช่นกฎแห่งแรงโน้มถ่วง หากคุณพลัดตกจากตึก
ไม่สำคัญว่าคุณจะเป็นคนดีหรือคนเลว
ยังไงคุณก็ต้องตกกระแทกพื้นอยู่ดี
ทุกสิ่งในชีวิตคุณที่อยู่รอบตัวคุณตอนนี้
รวมถึงสิ่งที่คุณพร่ำบ่นอยู่
คุณดึงดูดมันเข้ามา
ผมรู้ตั้งแต่แว้บแรกแล้ว ว่ามันคือสิ่งที่คุณไม่อยากได้ยิน
คุณจะรีบบอกว่า "ฉันไม่ได้ดึงดูดอุบัติเหตุรถยนต์เสียหน่อย
ฉันไม่ได้ดึงดูดลูกค้ารายนี้เข้ามา
ฉันไม่ได้ดึงดูดหนี้สิน
ฉันไม่ได้ดึงดูดสิ่งใดก็ตามที่เกิดขึ้น ที่คุณพร่ำบ่นอยู่ตอนนี้"
ผมค่อนข้างไม่เห็นด้วย
และขอบอกเลยว่า "ใช่ คุณนั่นแหละดึงดูดมันเข้ามา"
นี่คือหนึ่งในแนวคิดที่เข้าใจได้ยากที่สุด
แต่เมื่อคุณยอมรับมันได้แล้ว มันจะเปลี่ยนชีวิตคุณไปเลย
นี่คือส่วนหนึ่งของความลับที่ยิ่งใหญ่ทั้งหมด
คนส่วนมากดึงดูดสิ่งต่างๆ ตามธรรมชาติ
เราแค่คิดว่าเราไม่สามารถควบคุมมันได้
ความคิดและความรู้สึกของเรา เป็นระบบอัตโนมัติ
ทุกสิ่งทุกอย่างจึงเข้ามาหาเราตามธรรมชาติ
ถ้าคุณเพิ่งได้ยินเรื่องนี้เป็นครั้งแรก คุณอาจรู้สึกว่า
"ตอนนี้ฉันต้องคอยระวังความคิดฉันเหรอ งานหนักเอาการนะเนี่ย"
ตอนแรกอาจจะดูเหมือนอย่างนั้น
แต่นั่นคือจุดเริ่มต้นของเรื่องสนุกต่างหาก
(มาร์ซี ชิมอฟฟ์ - บธ.ม. - นักประพันธ์)
เป็นไปไม่ได้ที่เราจะควบคุมทุกความคิดที่เรามี
นักวิจัยบอกว่า คนเราคิดประมาณ 60,000 เรื่องในหนึ่งวัน
คุณนึกภาพออกไหมว่าคุณจะเหนื่อยล้าแค่ไหน ที่ต้องพยายามควบคุมความคิดทั้งหมดนั่น
โชคดีที่มีทางที่ง่ายกว่านั้น
(ความรู้สึก)
นั่นคือความรู้สึกของเรา
(ความรัก - ความรู้สึกขอบคุณ ความเบิกบาน - ความหลงใหล)
(ความสุข/ความตื่นเต้น ความคาดหวังที่แสนเบิกบาน)
ความรู้สึกของเราเป็นตัวบอก ว่าเรากำลังคิดอะไรอยู่
ความคิดของคุณจึงเป็นต้นกำเนิดของความรู้สึก
อารมณ์คือของขวัญแสนมหัศจรรย์ที่เรามี
เพื่อให้เรารู้ว่าเรากำลังดึงดูดอะไรเข้ามา
ลองคิดถึงความรู้สึกของคุณ
คุณมีทั้งความรู้สึกที่ดีและไม่ดี
คุณรู้ความแตกต่างระหว่างสองอย่างนี้ เพราะหนึ่งในนั้นทำให้คุณรู้สึกดี
และอีกอย่างทำให้คุณรู้สึกไม่ดี
มันคือความเครียด มันคือความรู้สึกผิด
มันคือความขุ่นเคือง ความโกรธเกรี้ยว
มันคือความรู้สึกที่ไม่ได้ทำให้คุณรู้สึกมีพลัง
(ความรู้สึกที่ไม่ดี)
สิ่งเหล่านั้นคือความรู้สึกที่ไม่ดี
ในอีกระดับหนึ่ง มันถูกเรียกว่า...
(ดร.เบน จอห์นสัน - พ.บ. แพทย์ธรรมชาติบำบัด, กระดูกและกล้ามเนื้อ)
...ความถี่ที่ไม่ดี อารมณ์ที่ไม่ดี หรืออะไรก็ตามอย่างที่คุณอยากเรียก
อีกด้านหนึ่งก็คือคุณมีอารมณ์ที่ดี ความรู้สึกที่ดี
เมื่อมันเกิดขึ้น คุณจะรู้ตัวทันที เพราะมันทำให้คุณรู้สึกดี
ความตื่นเต้น ความเบิกบาน
ความรู้สึกขอบคุณ ความรัก
ลองนึกภาพ หากคุณสามารถรู้สึกแบบนั้นได้ทุกวันดูสิ
เมื่อคุณฉลองให้กับความรู้สึกที่ดี คุณจะดึงดูดความรู้สึกดีๆ เข้ามาหาคุณอีก
รวมทั้งสิ่งที่ทำให้คุณรู้สึกดีด้วยเช่นกัน
มันง่ายมาก มันอยู่ตรงหน้านี่เอง
คำตอบคือ "ตอนนี้เรากำลังดึงดูดอะไรอยู่" "คุณรู้สึกอย่างไรบ้าง"
"ฉันรู้สึกดี" "ดีแล้ว ทำต่อไปนะ"
ความรู้สึกของเราคือกลไกสะท้อนตัวเราเอง
ไม่ว่าเราจะเป็นไปตามแผนหรือไม่ และเราจะอยู่ในลู่ทางหรือเปล่า
หากคุณรู้สึกดี
คุณก็จะสร้างอนาคต ที่เป็นไปตามแผนที่คุณต้องการ
หากคุณรู้สึกไม่ดี
คุณกำลังสร้างอนาคต ที่ไม่เป็นไปตามแผนที่คุณต้องการ
ขณะที่คุณดำเนินชีวิตในแต่ละวัน
กฎแห่งแรงดึงดูดก็ทำหน้าที่ของมันทุกวินาที
ทุกสิ่งที่เราคิด ทุกสิ่งที่เรารู้สึก กำลังสร้างอนาคตของเราอยู่
หากคุณกังวลหรือรู้สึกกลัว
มันก็จะยิ่งนำสิ่งเหล่านั้น มาสู่ชีวิตคุณมากยิ่งขึ้นตลอดทั้งวัน
สิ่งที่คุณคิดหรือรู้สึกในวันนี้ กำลังสร้างอนาคตของคุณอยู่
และคุณจะได้รับเหมือนกับสิ่งที่คุณกำลังรู้สึก
ไม่ต่างจากสิ่งที่คุณกำลังคิด
นั่นคือเหตุผลว่าทำไมเวลาที่พวกเขาลุกจากเตียง ชีวิตก็มีแววยุ่งเหยิงเลย
ข่าวเช้าวันนี้ ข้อสงสัยเรื่องการทุจริตของตำรวจ...
ทั้งวันก็จะดำเนินไปแบบนั้น
พวกเขาไม่รู้เลย ว่าการเปลี่ยนแปลงอารมณ์เพียงเล็กน้อยนั้น
จะสามารถเปลี่ยนแปลงวันทั้งวัน และชีวิตของพวกเขาไป
หากคุณเริ่มต้นวันใหม่แบบดีๆ และคุณรู้สึกมีความสุขแบบนั้น
ตราบใดที่คุณไม่ยอมให้มีสิ่งใด มาเปลี่ยนอารมณ์ของคุณ
ตามกฎแห่งแรงดึงดูด คุณก็จะดึงดูดสถานการณ์ต่างๆ
สภาวการณ์ และผู้คนที่ช่วยค้ำจุน ความรู้สึกที่เป็นสุขนั้นไว้ได้อย่างต่อเนื่อง
วันดีๆ วันแย่ๆ คนรวยยิ่งรวยขึ้น คนจนยิ่งจนลง
ทุกอย่างมันเกี่ยวกับความรู้สึก ที่คนเหล่านี้รู้สึกเป็นหลักและต่อเนื่อง
คุณสามารถเริ่มรู้สึกว่าตัวเองสุขภาพดี
รู้สึกว่าตัวเองประสบความสำเร็จ
รู้สึกถึงความรักที่อยู่รอบตัวคุณ แม้จริงๆ แล้วจะไม่มีก็ตาม
สิ่งที่จะเกิดขึ้นก็คือ จักรวาลจะตอบสนอง ต่อธรรมชาติแห่งท่วงทำนองของคุณ
จักรวาลจะตอบสนองต่อธรรมชาติ ของความรู้สึกข้างในลึกๆ และเผยมันออกมา
เพราะนั่นคือสิ่งที่คุณรู้สึก
ความคิดและความรู้สึกของคุณ เป็นตัวสร้างชีวิตคุณ
รับรองได้เลยว่ามันจะเป็นแบบนั้นเสมอ
โดยพื้นฐานแล้ว สิ่งที่คุณให้ความสนใจ ในความคิดและความรู้สึก
คือสิ่งที่คุณดึงดูดมาสู่ประสบการณ์ของคุณ ไม่ว่ามันจะเป็นสิ่งที่คุณต้องการหรือไม่ก็ตาม
มันยากที่จะยอมรับ
แต่หากเราเปิดใจให้มันได้แล้วละก็ ผลลัพธ์ที่ได้มันช่างมหัศจรรย์เหลือเกิน
มันหมายความว่า ความคิดใดก็ตามที่เคยส่งผลในชีวิตคุณ
ก็สามารถแก้ไขได้ด้วยการเปลี่ยนแปลง การตระหนักรู้ของคุณเอง
คุณสร้างจักรวาลของตัวคุณเองในทุกขณะจิต
(วินสตัน เชอร์ชิล ค.ศ. 1874-1965)
มันสำคัญมากที่คุณต้องรู้สึกดี
เพราะความรู้สึกดีนี่แหละ
ที่เป็นสัญญาณส่งออกไปยังจักรวาล
และเริ่มดึงดูดตัวมันเองกลับมาหาคุณเพิ่มขึ้น
ยิ่งคุณรู้สึกดีมากเท่าไร
คุณก็จะยิ่งดึงดูดสิ่งต่างๆ ที่ทำให้คุณรู้สึกดีมากเท่านั้น
เพื่อคอยกระตุ้นให้คุณรู้สึกดีขึ้นเรื่อยๆ
เมื่อคุณรู้สึกแย่ คุณก็สามารถเปลี่ยนมันได้
เปิดเพลงที่ไพเราะสักหน่อย
เริ่มร้องคลอตาม มันเปลี่ยนอารมณ์ของคุณได้
หรือคิดถึงเรื่องดีๆ
คิดถึงลูกน้อย
ตอนที่ไม่งอแง
คิดให้มากๆ เลย ทำให้ความคิดนั้นตราตรึงอยู่ในจิตของคุณ
ปิดกั้นทุกสิ่งออกไปให้เหลือแต่ความคิดนั้น
ผมรับรองได้เลยว่าคุณจะเริ่มรู้สึกดีแน่ๆ
(เจมส์ อาร์เธอร์ เรย์ - นักปรัชญา)
ตัวอย่างหนึ่งก็คือ หลักการนี้สามารถนำไปใช้กับสัตว์เลี้ยงของคุณ
ซึ่งผมเชื่อว่ามันยอดเยี่ยมมาก เพราะพวกมันเปลี่ยนอารมณ์ของคุณได้
เมื่อคุณรู้สึกถึงความรักที่มีต่อสัตว์เลี้ยงของคุณ มันคืออารมณ์ความรักที่ยิ่งใหญ่
ที่จะนำเรื่องดีๆ มาสู่ชีวิตของคุณ
มันคือของขวัญล้ำค่า
เมื่อคุณเข้าใจและฝึกฝนความคิด และความรู้สึกของคุณจนชำนาญแล้ว
คุณจะเห็นว่าคุณสามารถ สร้างความจริงขึ้นเองได้อย่างไร
คุณจะได้พบกับอิสรภาพ และพลังทั้งหมดของคุณ
คุณจะเห็นว่าคุณกลายมาเป็น ผู้สร้างชีวิตตัวเองโดยรอบคอบได้อย่างไร
เมื่อคุณเป็นผู้สร้างชีวิตตัวเองโดยรอบคอบแล้ว
และคุณได้ใช้กฎแห่งแรงดึงดูดนี้
คุณจะมีชีวิตที่อยู่เหนือ สิ่งที่คุณอาจจินตนาการเห็นในตอนนี้
ตั้งแต่ผมได้เรียนรู้เรื่องความลับ และนำมันมาใช้ในชีวิตของผมนั้น
ชีวิตผมได้กลายเป็นเรื่องมหัศจรรย์ไปเลย
ชีวิตที่ผมใช้อยู่ทุกวันนี้ คือชีวิตที่ทุกคนฝันอยากมี
ผมอาศัยอยู่ในคฤหาสน์ราคา 4.5 ล้านดอลลาร์
ผมมีภรรยาที่ผมรักสุดหัวใจ
ผมใช้เวลาพักผ่อนหย่อนใจ ในสถานที่ท่องเที่ยวชื่อดังทั่วโลก
ผมได้ปีนเขา ได้ออกสำรวจ ได้ท่องเที่ยวแบบซาฟารี
ทั้งหมดนี้เคยเกิดขึ้นแล้ว และยังคงเกิดขึ้นอย่างต่อเนื่อง
เพราะผมรู้วิธีการนำความลับไปใช้
ชีวิตสามารถเป็นเรื่องมหัศจรรย์ได้ และมันควรจะเป็นเช่นนั้น
มันจะเป็นเช่นนั้นได้ เมื่อคุณเริ่มใช้ความลับ
(เดอะ ซีเคร็ต)
(วิธีใช้ความลับ)
หลายคนถามผมว่าหน้าที่ของพวกเขา ในกระบวนการสร้างสรรค์คืออะไร
และหน้าที่ของจักรวาลคืออะไร
มาดูที่ประเด็นนี้กัน
ลองอุปมาแบบนี้
นึกถึงอะลาดินกับตะเกียงวิเศษสิ คุณคงเคยได้ยินนิทานเรื่องนี้มาก่อน
อะลาดินหยิบตะเกียงขึ้นมาปัดฝุ่น ยักษ์ก็ปรากฏกายออกมา
ยักษ์พูดอยู่อย่างหนึ่งเสมอว่า...
ข้าจะทำตามที่ท่านปรารถนา
หากคุณย้อนไปดูที่ฉบับดั้งเดิมของเรื่องนี้...
เราคิดว่ามีพรแค่สามประการ แต่ถ้าคุณดูฉบับดั้งเดิมของเรื่องนี้
จะเห็นได้ว่าไม่มีขีดจำกัดของพรที่สามารถขอได้
ลองคิดดู
ลองเอาการอุปมานี้ มาปรับใช้กับคุณและชีวิตของคุณ
อะลาดินคือคนที่มักขอในสิ่งที่เขาอยากได้
และคุณมีจักรวาลอันไพศาล นั่นก็คือยักษ์ตัวโตตัวนี้
ธรรมเนียมของแต่ละแห่ง มีชื่อเรียกยักษ์หลายอย่างมาก
เทวดาคุ้มครองประจำตัวคุณหรือตัวตนผู้สูงส่ง
เราจะเรียกมันอย่างไรก็ได้ และคุณเลือกคำที่เหมาะกับคุณที่สุด
แต่ทุกธรรมเนียมต่างบอกเราว่า มีบางสิ่งที่ยิ่งใหญ่กว่าตัวเรา
ยักษ์พูดอยู่อย่างหนึ่งเสมอว่า...
ข้าจะทำตามที่ท่านปรารถนา
เรามีกระบวนการสร้างสรรค์
มันคือกระบวนการสามขั้นตอน และมันมีมานานประมาณ 2,000 ปีแล้ว
(กระบวนการสร้างสรรค์)
ขั้นแรกคือการขอ
ออกคำสั่งต่อจักรวาล
บอกให้จักรวาลรู้ว่าคุณต้องการอะไร
จักรวาลตอบสนองต่อความคิดของคุณ
จริงๆ แล้ว คุณต้องการอะไร
นั่งลงนึกและเขียนมันลงในกระดาษ
เขียนโดยใช้กริยาปัจจุบัน
คุณอาจเริ่มเขียนว่า "ฉันมีความสุขและรู้สึกขอบคุณมากที่..."
แล้วก็อธิบายว่า คุณอยากให้ชีวิตทุกด้านของคุณเป็นอย่างไร
มันสนุกมากเลย
เหมือนกับว่ามีจักรวาลเป็นแคตตาล็อก
คุณแค่พลิกหน้าเลือกดูและบอกว่า "ฉันอยากได้ประสบการณ์นี้
ฉันอยากได้สินค้านั้น ฉันอยากมีคนแบบนั้นในชีวิต"
มีแค่คุณที่กำหนดคำสั่งซื้อกับจักรวาล
ง่ายๆ แบบนั้นเลย
ขั้นที่สองคือการเชื่อ
เชื่อว่ามันเป็นของคุณแล้ว
มีสิ่งที่ฉันชอบเรียกว่าศรัทธาที่แน่วแน่
การเชื่อในสิ่งที่มองไม่เห็น
ข้าจะทำตามที่ท่านปรารถนา
จักรวาลจะเริ่มจัดระเบียบตัวเอง และทำให้มันเกิดขึ้นจริงเพื่อคุณ
คนส่วนใหญ่ไม่เคยยอมให้ตัวเอง รู้สึกต้องการในสิ่งที่เราต้องการจริงๆ
เพราะเรามองไม่เห็น ว่ามันจะออกมาเป็นอย่างไร
ถ้าคุณลองค้นหาข้อมูลสักหน่อย
คุณจะเห็นได้ชัดเจนเลย
คนที่ประสบความสำเร็จก็ไม่ได้รู้แต่แรก ว่าพวกเขาจะทำให้สำเร็จได้อย่างไร
พวกเขารู้เพียงว่าพวกเขาต้องลงมือทำ
คุณไม่จำเป็นต้องรู้ว่ามันจะออกมาเป็นอย่างไร
คุณไม่จำเป็นต้องรู้ ว่าจักรวาลจะจัดระเบียบตัวเองอย่างไร
คุณไม่รู้วิธี แต่เดี๋ยวคุณจะได้รู้เอง
คุณจะดึงดูดมันเข้ามาเอง
ส่วนใหญ่เมื่อเราไม่เห็นสิ่งที่เราหวังไว้
เราจะรู้สึกหัวเสียและผิดหวัง
เราเริ่มเต็มไปด้วยความสงสัย
(ขายแล้ว)
ความสงสัยนำมาซึ่งความรู้สึกผิดหวัง
รับรู้ความรู้สึกนั้น
และแทนที่มันด้วยความรู้สึกศรัทธาที่แน่วแน่
คิดแต่ว่าฉันรู้นะ ฉันรู้ว่ามันกำลังมาหาฉัน
ขั้นที่สาม และเป็นขั้นสุดท้ายของกระบวนการ
คือการรับ
เริ่มรู้สึกมหัศจรรย์ไปกับมัน
รู้สึกเหมือนกับที่คุณจะรู้สึกเมื่อคุณได้รับมัน
รับรู้ถึงมัน
และในกระบวนการนี้ เป็นเรื่องสำคัญที่จะต้องรู้สึกดีและมีความสุข
เพราะเมื่อคุณรู้สึกดี
คุณกำลังนำตัวเองไปอยู่ ในความถี่ของสิ่งที่คุณต้องการ
นี่คือจักรวาลแห่งความรู้สึก
ฉะนั้น หากคุณเชื่อในสิ่งหนึ่งอย่างชาญฉลาด
แต่ลึกๆ แล้ว คุณไม่มีความรู้สึกตอบสนอง
คุณก็ไม่มีพลังมากพอที่จะเผย สิ่งที่คุณต้องการในชีวิตออกมาได้
คุณต้องรู้สึกถึงมัน
เมื่อคุณเปลี่ยนความฝันเป็นความจริงแล้ว
คุณจะอยู่ในตำแหน่งที่สามารถ สร้างความฝันที่ใหญ่กว่าและดีกว่าเดิมได้
เพื่อนเอ๋ย นี่แหละคือกระบวนการสร้างสรรค์
กฎแห่งแรงดึงดูด รวมทั้งการศึกษา และการนำกฎนี้ไปปฏิบัติ
คือการค้นหาว่าอะไรจะช่วยสร้างความรู้สึก ของการมีสิ่งนั้นๆ อยู่ในมือแล้วบ้าง
ไปทดลองขับรถคันนั้นสิ
ไปซื้อบ้านหลังนั้น ไปอยู่ในบ้านสิ
ทำสิ่งที่คุณจำเป็นต้องทำ เพื่อสร้างความรู้สึกของการมีสิ่งนั้นๆ อยู่ในมือ
และจดจำมันไว้
อะไรก็ตามที่คุณสามารถทำให้เป็นเช่นนั้นได้ ก็จะช่วยคุณดึงดูดมันเข้ามา
วันหนึ่งคุณอาจจะตื่นมาแล้วพบมันเลยก็ได้
หรือคุณอาจจะได้ไอเดียบรรเจิดบางอย่าง ว่าควรลงมือทำอย่างไรต่อไป
(หนุ่มโสด จริงจังกับความสัมพันธ์มาก อายุ 41 ปี รักเด็ก)
แน่นอน คุณไม่ควรคิดว่า
"ฉันทำแบบนี้ได้ แต่ว่าฉันไม่อยากทำเลย"
ถ้าเป็นแบบนั้น แสดงว่าคุณไม่เป็นไปตามแผน
บางครั้งก็จำเป็นต้องมีการลงแรงด้วย
แต่หากคุณลงมือทำให้สอดคล้อง กับสิ่งที่จักรวาลพยายามจะนำพามาให้
คุณจะรู้สึกอิ่มเอมใจมาก
คุณจะรู้สึกมีชีวิตจริงๆ
เวลาจะหยุดเดินไปเลย คุณทำแบบนั้นได้ทั้งวัน
จักรวาลชอบความเร็ว
อย่าช้า อย่าลังเล อย่าสงสัย
เมื่อโอกาสมาเคาะประตู เมื่อสิ่งกระตุ้นมาอยู่ตรงหน้า
เมื่อสัญชาตญาณสะกิดเรียกจากภายใน ลงมือทำเลย
นั่นคือหน้าที่ของคุณ
นั่นคือสิ่งเดียวที่คุณต้องทำ
คุณจะดึงดูดทุกสิ่งที่คุณต้องการ
หากคุณต้องการเงิน คุณก็จะดึงดูดเข้ามา
หากคุณต้องการคน คุณก็จะดึงดูดเข้ามา
หากคุณต้องการหนังสือบางเล่ม คุณก็จะดึงดูดเข้ามา
คุณต้องให้ความสำคัญแก่สิ่งที่คุณดึงดูดเข้ามา
เพราะในขณะที่คุณมีภาพของสิ่งที่ต้องการ ชัดเจนอยู่ในใจ
คุณจะถูกดึงดูดเข้าหาสิ่งเหล่านั้น และสิ่งเหล่านั้นจะถูกดึงดูดเข้าหาคุณ
แต่มันจะเกิดขึ้นจริงในเชิงกายภาพผ่านตัวคุณ
มันเป็นเช่นนั้นก็เพราะกฎ
คุณเริ่มได้โดยไม่ต้องใช้อะไร
ไม่ต้องมีอะไร และไม่ต้องมีวิธีอะไร หนทางจะถูกสร้างขึ้นเอง
ลองคิดแบบนี้ รถที่กำลังวิ่งตอนกลางคืน
ไฟหน้าสว่างไกลแค่ 30 ถึง 60 เมตร
คุณสามารถขับฝ่าความมืด จากแคลิฟอร์เนียไปยังนิวยอร์ก
เพราะคุณมองเห็นแค่ 60 เมตรข้างหน้า
นั่นคือวิธีที่ชีวิตค่อยๆ เผยสิ่งต่างๆ ต่อหน้าเรา
หากเราเชื่อว่าอีก 60 เมตรข้างหน้า จะเผยให้เห็นหลังจากนั้น
อีก 60 เมตรข้างหน้านั้นก็จะเผยให้เห็น
ชีวิตคุณจะเห็นสิ่งต่างๆ อย่างต่อเนื่อง
ท้ายที่สุดมันจะพาคุณไปถึงจุดหมาย
ของสิ่งใดก็ตามที่คุณต้องการจริงๆ เพราะว่าคุณต้องการมัน
ก้าวแรกด้วยความศรัทธา
คุณไม่จำเป็นต้องเห็นบันไดทุกขั้น ขอแค่เริ่มก้าวแรกก็พอ
(ดร.มาร์ติน ลูเทอร์ คิง จูเนียร์ ค.ศ. 1929-1968)
อีกเรื่องหนึ่งที่คนสงสัยเกี่ยวกับเราก็คือ "มันจะใช้เวลานานแค่ไหน"
ต้องใช้เวลานานแค่ไหน กว่าจะเผยให้เห็นรถยนต์ คนรัก หรือเงินทอง
มันจะเป็นอย่างไรกันแน่
ผมไม่มีหนังสือกฎเกณฑ์ตายตัวที่บอกว่า
"มันจะใช้เวลา 30 นาที หรือสามวัน หรือ 30 วัน"
ผมว่าที่สำคัญก็คือ คุณต้องทำตัวเองให้สอดคล้องกับจักรวาล
ขนาดไม่มีความหมายอะไรเลยกับจักรวาล
ในทางวิทยาศาสตร์นั้น มันไม่ได้ยากไปกว่ากันเลย
ที่จะดึงดูดบางสิ่งที่เราคิดว่ามันใหญ่โต
เทียบกับสิ่งที่เราคิดว่ามันมีขนาดเล็กนิดเดียว
จักรวาลทำทุกสิ่งที่ทำอยู่ โดยปราศจากความพยายามใดๆ
ต้นหญ้าไม่เหนื่อยล้าที่ต้องเติบโต มันไม่ต้องพยายาม
มันคือการออกแบบที่ยิ่งใหญ่
แต่มันเกี่ยวกับสิ่งที่เกิดขึ้นในหัวต่างหาก
มันเกี่ยวกับสิ่งที่เราคิดและบอกว่า "นี่งานใหญ่ มันต้องใช้เวลา
นี่งานเล็ก แค่ชั่วโมงเดียวก็พอ"
นั่นคือกฎเกณฑ์ที่เรากำหนดขึ้นเอง
แต่จักรวาลไม่มีกฎเกณฑ์
คุณเผยความรู้สึกของการมีมันไว้ในครอบครอง มันก็จะตอบสนองเช่นนั้น
บางคนสบายใจที่จะทำสิ่งเล็กๆ
เราจึงบอกว่า "เริ่มจากสิ่งเล็กๆ ก่อน เช่น กาแฟสักถ้วย
ตั้งใจดึงดูดกาแฟสักถ้วยให้ได้วันนี้"
นึกภาพตอนพูดคุยกับเพื่อนเก่า ที่คุณไม่ได้เจอหน้ามานาน
จะมีใครสักคนมาคุยกับคุณเรื่องเพื่อนคนนั้น
เพื่อนคนนั้นจะโทรหาคุณ หรือคุณจะได้รับจดหมายจากพวกเขา
(เดวิด เชอร์เมอร์ - ผู้ฝึกสอนด้านการลงทุน)
หลายคนประหลาดใจ ว่าผมยอมต่อแถวหาที่จอดรถได้ไง
ผมเริ่มทำแบบนี้ทันที หลังจากที่ผมเข้าใจความลับเป็นครั้งแรก
ผมจะนึกภาพที่จอดรถที่ผมต้องการ
และ 95 เปอร์เซ็นต์ ผมก็จะได้ที่จอดรถแบบนั้นจริงๆ
ผมก็เอารถเข้าจอดเลย
ห้าเปอร์เซ็นต์ที่ผมต้องรอหนึ่งถึงสองนาที
จะมีคนเอารถออก ผมจึงเข้าจอดได้
ผมจึงทำแบบนี้ทุกครั้ง
(เดอะ ซีเคร็ต)
(กระบวนการที่ทรงพลัง)
หลายคนรู้สึกติดขัดหรือถูกจองจำ
หรือถูกปิดกั้นด้วยสภาวการณ์ต่างๆ ในปัจจุบัน
ผมพยายามจะชี้ให้เห็นว่า ไม่ว่าตอนนี้สภาวการณ์ของคุณจะเป็นอย่างไร
มันคือความจริงในปัจจุบันเพียงหนึ่งเดียวของคุณ
และความจริงในปัจจุบันจะเริ่มเปลี่ยนแปลง
เป็นผลมาจากการดูและเริ่มใช้ความลับนี้
เมื่อคุณต้องการเปลี่ยนแปลง สภาวการณ์ของคุณ...
(คำแนะนำเรื่องการยึดทรัพย์)
...คุณต้องเปลี่ยนการคิดของคุณก่อน
ทุกครั้งที่คุณมองกล่องจดหมายของคุณ และคิดว่าจะเจอใบแจ้งหนี้
(แจ้งการตัดสาธารณูปโภค)
...มันก็จะอยู่ในนั้นจริงๆ
ทุกวันคุณออกไปข้างนอก พร้อมความรู้สึกแย่ๆ กับใบแจ้งหนี้
คุณไม่เคยคาดหวังจะเจออะไรดีๆ คุณคิดถึงแต่เรื่องหนี้สิน
คุณคิดว่าจะเจอหนี้สิน
หนี้สินจึงต้องมาหาคุณ คุณจะได้ไม่คิดว่าตัวเองเพี้ยน
และคุณก็ยืนยันความคิดเดิมๆ ทุกวัน
หนี้มารึยังนะ ใช่ หนี้มาแล้ว
ทำไมน่ะเหรอ เพราะคุณตั้งตารอหนี้อยู่ไง
มันก็เลยมาหาคุณ
เพราะกฎแห่งแรงดึงดูด เชื่อฟังความคิดของคุณเสมอ
เข้าข้างตัวเองบ้าง หวังว่าจะเจอเช็คบ้าง
คนส่วนใหญ่มองที่สถานะปัจจุบันของตัวเอง และบอกว่า "ฉันก็เป็นของฉันแบบนี้"
นั่นไม่ใช่ตัวคุณในปัจจุบัน แต่เป็นตัวคุณในอดีต
หากคุณมองสถานะปัจจุบันของตัวเองตอนนี้
สมมุติว่าบัญชีธนาคารของคุณมีเงินอยู่ไม่มาก
คุณไม่มีความสัมพันธ์อย่างที่คุณต้องการ
หรือสุขภาพและความแข็งแรงของคุณ อยู่ต่ำกว่าเกณฑ์
นั่นไม่ใช่ตัวคุณในปัจจุบัน
มันคือผลลัพธ์ที่ตกตะกอนของความคิด และการกระทำของคุณในอดีต
เรียกได้ว่าเรากำลังใช้ชีวิตอยู่กับเศษตะกอน
ของความคิดและการกระทำที่เราเคยทำมาก่อน
เมื่อคุณมองดูสถานะปัจจุบันของคุณ และกำหนดชีวิตคุณด้วยสิ่งนั้น
คุณกำลังถ่วงอนาคตของตัวคุณเอง ให้มันไม่ต่างอะไรกับตอนนี้
สิ่งที่เราเป็นคือผลพวงจากความคิดของเราเอง
(พระพุทธเจ้า)
ตอนนี้คุณจะเริ่มพลิกผันชีวิตของคุณได้อย่างไร
ผมจะบอกคุณสองสามอย่าง
(กระบวนการที่ทรงพลัง ความรู้สึกขอบคุณ)
เริ่มต้นเขียนรายการสิ่งที่คุณจะรู้สึกขอบคุณ
เริ่มจากตรงนี้เพราะว่า มันเปลี่ยนพลังงานในตัวคุณได้
มันจะเปลี่ยนวิธีการคิดของคุณ
ก่อนหน้าที่จะฝึกทำแบบนี้
คุณอาจให้ความสนใจกับสิ่งที่คุณไม่มี รวมทั้งคำพร่ำบ่นของคุณ
และคุณอาจสนใจเฉพาะปัญหาที่คุณมี
แต่เมื่อคุณฝึกทำเช่นนี้แล้ว คุณจะเริ่มเดินในทิศทางที่ต่างออกไป
คุณจะเริ่มรู้สึกขอบคุณ กับทุกสิ่งที่คุณรู้สึกดีด้วย
ความรู้สึกขอบคุณเป็นวิธี ที่จะนำสิ่งดีๆ มาสู่ชีวิตคุณมากขึ้น
(จอห์น เกรย์ - ปร.ด. นักจิตวิทยา)
ผู้ชายทุกคนรู้เสมอ เวลาที่ภรรยาตัวเอง ชื่นชมเขาในเรื่องเล็กๆ น้อยๆ
แล้วเขาจะอยากทำอะไร
เขาก็อยากทำแบบนั้นให้มากขึ้นไง
ความชื่นชมคือสิ่งที่คอยดึงดูดสิ่งต่างๆ เข้ามา รวมทั้งการสนับสนุนด้วย
ผมพูดมาแล้วหลายปี ไม่ว่าเราจะคิดอะไร และขอบคุณอะไร เราก็จะได้สิ่งนั้น
เพราะนั่นคือความรู้สึกที่คุณต้องมี
และสำหรับผม มันเป็นการฝึกฝนตัวเองที่ทรงพลัง
ทุกเช้าที่ต้องตื่นขึ้นมาและพูดว่า "ขอบคุณ"
ทุกๆ เช้า เมื่อเท้าผมสัมผัสพื้น "ขอบคุณ"
ผมเริ่มดำเนินชีวิตผ่านสิ่งที่ผมรู้สึกขอบคุณ
ในขณะที่ผมแปรงฟัน และทำสิ่งต่างๆ ในตอนเช้า
ผมไม่ได้แค่คิดถึงมัน และทำเป็นกิจวัตรตามปกติเท่านั้น
แต่ผมดึงมันออกมา และผมรับรู้ถึงความรู้สึกขอบคุณด้วย
ทันทีที่คุณรู้สึกแตกต่างเกี่ยวกับสิ่งที่คุณมีอยู่
คุณจะเริ่มดึงดูดสิ่งดีๆ เข้ามามากขึ้น
สิ่งต่างๆ ที่คุณจะรู้สึกขอบคุณ
คุณอาจบอกได้ว่า "ฉันไม่มีรถหรือบ้าน อย่างที่ฉันอยากได้
ไม่มีสุขภาพที่ดี หรือคู่ครองอย่างที่ต้องการ"
เย็นไว้ เย็นไว้
นั่นคือบรรดาสิ่งที่คุณไม่ต้องการ
ให้ความสนใจเฉพาะสิ่งที่คุณมีอยู่แล้ว และคุณรู้สึกขอบคุณที่มีมัน
อย่างเช่น คุณมีตาไว้ดูเรื่องนี้
เสื้อผ้าที่คุณมีสวมใส่
ครับ คุณอาจจะชอบอย่างอื่นมากกว่า และคุณอาจจะได้อย่างอื่นมาครองเร็วๆ นี้
หากคุณเริ่มรู้สึกขอบคุณในสิ่งที่คุณมี
(ลี บราวเออร์ - ครู)
ทุกคนต้องผ่านอะไรมา เมื่อพวกเขาพูดว่า
"ให้ตาย ไม่มีอะไรได้ดั่งใจเลย หรือเรื่องต่างๆ มันแย่เหลือเกิน"
ครอบครัวผมก็เคยมีปัญหา และผมเจอหินก้อนหนึ่ง
ผมนั่งถือหินก้อนนั้นไว้ คุณอาจจะเคยเห็นผมถือมันไปมา
ผมเจอหินก้อนนั้นติดอยู่ในกระเป๋ากางเกง ผมบอกว่า
"รู้ไหม ทุกครั้งที่ผมจับหินก้อนนี้...
ผมจะคิดถึงสิ่งที่ผมรู้สึกขอบคุณ"
ดังนั้น ทุกเช้าหลังจากที่ผมตื่นนอน
ผมจะหยิบมันออกมาจากลิ้นชัก เอาใส่กระเป๋ากางเกงไว้
และคิดถึงสิ่งที่ผมรู้สึกขอบคุณ
ตอนกลางคืนทำยังไงน่ะเหรอ ก็เอามันออกมาจากกระเป๋า
มันอยู่นั่นไง
ผมเคยมีประสบการณ์หลายอย่างกับมัน เป็นประสบการณ์ที่วิเศษ
ผมมีเพื่อนคนหนึ่งมาจากแอฟริกาใต้
เขาเห็นผมทำหินร่วง จึงถามผมว่า "นั่นอะไรเหรอ"
นั่นอะไรเหรอ
ผมอธิบายให้เขาฟัง เขาจึงตั้งชื่อมันว่า ก้อนหินแห่งความซาบซึ้งใจ
สองสัปดาห์ถัดมา ผมได้รับอีเมลจากเขา จากแอฟริกาใต้
เขาบอกว่า "ลูกชายผม กำลังจะตายเพราะโรคหายาก
เป็นโรคตับอักเสบชนิดหนึ่ง"
เขาถามผม "คุณส่งก้อนหินแห่งความซาบซึ้งใจ มาให้สักสามก้อนได้ไหม"
มันเป็นแค่ก้อนหินที่ผมเจอบนถนน
ผมตอบไป "ได้แน่นอน"
(ผมยินดีส่งก้อนหินให้คุณ)
ผมต้องแน่ใจก่อน ว่าหินเหล่านั้นจะเป็นหินก้อนพิเศษ
ผมจึงไปที่แม่น้ำเพื่อมองหา และเลือกหินที่ถูกโฉลก
แล้วส่งไปให้เขา
สีห้าเดือนต่อมา ผมได้รับอีเมลจากเขา
เขาบอกว่า "ลูกชายผมดีขึ้นแล้ว ตอนนี้เขาแข็งแรงมากเลย"
เขาบอกอีกว่า "ผมมีอะไรจะบอกคุณด้วย
เราขายก้อนหินแห่งความซาบซึ้งใจ กว่าพันก้อนที่ราคาก้อนละสิบดอลลาร์
และเรานำเงินทั้งหมดนี้ไปบริจาค
ขอบคุณมากๆ เลย"
มันสำคัญมากที่เราต้องมีทัศนคติขอบคุณ ผมขอเรียกแบบนั้น
อีกเรื่องหนึ่งที่ผมแนะนำให้คุณทำเดี๋ยวนี้เลย เพื่อพลิกผันชีวิตของคุณ
มันเป็นอะไรที่ยิ่งใหญ่มาก
มากจนผมหาคำมาบรรยายไม่ได้เลย ว่ามันจะมอบพลังให้คุณได้มากเพียงใด
(กระบวนการที่ทรงพลัง สร้างมโนภาพ)
ผมใช้กระบวนการสร้างมโนภาพ ที่ได้จากโปรแกรมของยานอะพอลโล
และเริ่มใช้อย่างเป็นทางการช่วงยุค 1980 และ 1990 ไปจนถึงโปรแกรมของโอลิมปิก
มันเรียกว่าการทบทวนด้วยภาพในใจ
เมื่อคุณสร้างมโนภาพได้ คุณก็ทำให้มันกลายเป็นจริงได้
และสิ่งที่น่าสนใจเกี่ยวกับจิตก็คือ
เราหานักกีฬาโอลิมปิกมา
และใช้อุปกรณ์วัดการตอบสนอง ทางชีวภาพที่น่าทึ่งกับพวกเขา
และให้พวกเขาลงแข่งในหัวตัวเองเท่านั้น
ระวัง
น่าแปลกที่กล้ามเนื้อมัดเดียวกัน ถูกกระตุ้นในลำดับเดียวกัน
ในขณะที่พวกเขานึกภาพการแข่งวิ่งอยู่ในหัว
ราวกับว่าพวกเขากำลังวิ่งอยู่บนลู่
มันเป็นไปได้อย่างไร
จิตไม่สามารถแยกได้ ว่าคุณกำลังทำมันจริงๆ หรือแค่ซ้อม
ผมคิดว่าถ้าคุณเข้าถึงจิตใจของคุณได้ คุณก็เข้าถึงร่างกายได้เช่นกัน
เมื่อคุณสร้างมโนภาพในหัว
เมื่อคุณเห็นภาพนั้นฉายอยู่ในหัวของคุณ
คุณต้องนึกถึงเฉพาะผลสุดท้ายอยู่เสมอ
ตัวอย่างเช่น คุณลองมองที่หลังมือของคุณสิ
มองที่หลังมือของคุณให้ดี
สีผิวของคุณ รอยกระ เส้นเลือด
แหวน เล็บนิ้ว เล็บปลอม
จดจำรายละเอียดเหล่านั้นไว้ ก่อนที่คุณจะหลับตาลง
แล้วนึกภาพมือและนิ้วของคุณ
จับอยู่ที่พวงมาลัยของรถคันใหม่เอี่ยม
ช่างเป็นประสบการณ์โฮโลกราฟที่ดีจริงๆ
เหมือนจริงเลย เหมือนจริงมากตอนนี้
คุณไม่รู้สึกว่าคุณต้องการรถด้วยซ้ำ
เพราะมันรู้สึกเหมือนว่าคุณมีรถอยู่แล้ว
มันคือความรู้สึกที่สร้างแรงดึงดูดได้จริงๆ
ไม่ใช่เพียงแค่ในภาพหรือความคิด
หลายๆ คนมักคิดว่า
"ถ้าฉันคิดบวก หรือสร้างมโนภาพว่าฉันมีสิ่งที่ต้องการ
แค่นั้นก็เพียงพอแล้ว"
แต่ถ้าคุณทำแบบนั้นแล้วยังไม่รู้สึกว่ามีพร้อม
หรือไม่รู้สึกชอบหรือสนุก
แปลว่ามันไม่ได้สร้างพลังแห่งแรงดึงดูด ผมคิดแบบนั้น
ความลับเริ่มมีบทบาทตรงนี้เอง
คุณทำให้ตัวเองรู้สึกเหมือนอยู่ในรถคันนั้นจริงๆ
ไม่ใช่ "ฉันอยากได้รถคันนั้น" หรือ "สักวันฉันจะต้องมีรถแบบนั้นให้ได้"
เพราะมันเกี่ยวข้องกับความรู้สึกที่มีขีดจำกัด
มันไม่ใช่ปัจจุบัน แต่เป็นอนาคต
หากคุณมีความรู้สึกแบบนั้น มันมักจะเป็นเรื่องของอนาคต
รับรู้ถึงความเบิกบานและความสุข
ไม่ว่ามันจะดูงี่เง่าแค่ไหน ในห้องที่มืดมิดและเงียบงัน
ให้ร้องออกมาเลย "วู้ฮู้!"
ลุยเลย
หลายคนจะบอกว่า "ไม่เอาน่า ต้องทำแบบนั้นจริงๆ เหรอ"
คุณอยากเปลี่ยนแปลงมากแค่ไหนล่ะ
ตอนนี้ความรู้สึกและภาพในใจ
จะเริ่มกลายเป็นประตูบานเปิด
ซึ่งเป็นที่ที่พลังแห่งจักรวาลจะเริ่มเผยให้เห็น
ผมไม่อาจกล่าวได้ว่าพลังงานนี้คืออะไร
ผมรู้เพียงแต่ว่ามันมีอยู่จริง
(อเล็กซานเดอร์ เกรแฮม เบลล์ ค.ศ. 1847-1922)
หน้าที่ของเราไม่ใช่การค้นหาวิธีการ
วิธีการจะปรากฏให้เห็นเอง จากความตั้งใจและความเชื่อในสิ่งนั้น
วิธีการถือเป็นขอบเขตของจักรวาล
มันรู้เสมอว่าวิธีไหนสั้นที่สุด เร็วที่สุด ว่องไวที่สุด และสอดคล้องกันมากที่สุด
ระหว่างตัวคุณกับความฝันของคุณ
ถ้าคุณมอบมันคืนให้แก่จักรวาล
คุณจะต้องแปลกใจและงุนงง กับสิ่งที่มันมอบให้คุณ
ความอัศจรรย์และปาฏิหาริย์เกิดขึ้นตอนนี้เอง
ผมว่าคุณควรทำแบบนี้ทุกวัน
แต่ผมต้องบอกก่อนว่า มันไม่ควรเป็นงานน่าเบื่อ
สิ่งที่สำคัญที่สุดเกี่ยวกับความลับทั้งหมดนี้ คือการรู้สึกดี
คุณต้องรู้สึกสุขใจจากกระบวนการทั้งหมด
คุณต้องรู้สึกดี มีความสุข และรู้สึกลงตัวได้มากที่สุด
ความแตกต่างเดียวระหว่างคนที่ใช้ชีวิตแบบนี้
คนที่ใช้ชีวิตแบบอัศจรรย์และคนที่ไม่ใช้
ก็คือคนที่ใช้ชีวิตแบบอัศจรรย์ ได้ทำให้วิธีการใช้ชีวิตเป็นที่คุ้นเคย
พวกเขาสร้างนิสัยโดยการใช้กฎแห่งแรงดึงดูด
และสิ่งอัศจรรย์เกิดขึ้นกับพวกเขา ในทุกๆ ที่ที่พวกเขาไป
เพราะพวกเขาไม่ลืมที่จะใช้มัน
พวกเขาใช้มันตลอดเวลา ไม่ใช่แค่ครั้งเดียว
หลายคนฝึกทำได้ไม่นานก็เก่งแล้ว
พวกเขาบอกว่า "รู้ไหม ตอนนี้ไฟในตัวลุกโชนเลย
ฉันเห็นโปรแกรมนี้ และฉันจะเปลี่ยนชีวิตตัวเอง"
แต่ผลลัพธ์ก็ยังไม่ปรากฏ ที่ทำมายังไม่เห็นผล
ใต้พื้นผิวที่เราเห็น มันอาจใกล้เผยโฉมออกมาแล้ว
บางคนมองแต่ผลลัพธ์ผิวเผินและคิดว่า
"ไม่เห็นได้ผลเลย"
คุณรู้ไหมว่าจักรวาลพูดว่าอย่างไร "ข้าจะทำตามที่ท่านปรารถนา"
แล้วมันก็หายไป
พอได้รู้จักกับกฎแห่งแรงดึงดูดนั้น
ผมอยากนำมันมาใช้จริงๆ เพราะอยากรู้ว่าจะเกิดอะไรขึ้น
และในปี ค.ศ. 1995 ผมก็เริ่มสร้างสิ่งที่เรียกว่า กระดานวิสัยทัศน์
โดยผมจะนำสิ่งที่ผมอยากได้
หรือสิ่งที่ผมอยากดึงดูดเข้ามา เช่น รถยนต์ หรือนาฬิกาข้อมือ
หรือเนื้อคู่ในความฝันของผม
ผมจะติดรูปสิ่งที่ผมต้องการไว้บนกระดานนี้ ที่เรียกว่ากระดานวิสัยทัศน์
ทุกวันผมจะนั่งในห้องทำงาน มองกระดานนี้ และสร้างมโนภาพขึ้นมา
ผมจะทำให้ตัวเองรู้สึกเหมือนว่า มีสิ่งเหล่านี้อยู่ในครอบครองแล้ว
ผมพร้อมย้ายที่อยู่ เราขนย้ายเฟอร์นิเจอร์ กล่องต่างๆ เข้าไปในห้องเก็บของ
และผมย้ายที่อยู่ถึงสามครั้งภายในห้าปี
สุดท้ายผมก็มาปักหลักที่แคลิฟอร์เนีย
และซื้อบ้านหลังนี้ ตกแต่งอยู่หนึ่งปี
จากนั้นก็ขนของทั้งหมด จากบ้านหลังเก่าตลอดห้าปีมาไว้ที่นี่
เช้าวันหนึ่ง ประมาณ 7.30 น. ลูกชายผมมาหาผมที่ห้องทำงาน
กล่องใบหนึ่งที่ถูกปิดไว้นานห้าปี วางอยู่ที่หน้าประตูบ้านเรา
คีแนน ลูกชายผมกำลังนั่งอยู่บนกล่อง เขาเตะกล่องไม่หยุด
ผมบอก "ลูกรัก หยุดเตะได้ไหม พ่อทำงานอยู่"
- เขาบอกว่า... - ในกล่องมีอะไรครับ พ่อ
- พวกนั้นคือกระดานวิสัยทัศน์ของพ่อ - กระดานวิสัยทัศน์คืออะไรครับ
ผมบอกว่า "มันคือที่ที่พ่อแปะเป้าหมายของพ่อไว้"
ผมตัดรูปและแปะเป้าหมายของผมไว้ เพื่อเตือนใจว่านี่คือสิ่งที่ผมอยากได้
เขาอายุแค่ห้าขวบครึ่ง เขาก็ไม่เข้าใจ ผมจึงบอกไปว่า
"ลูกรัก พ่อจะเอาให้ดู วิธีนี้คงง่ายที่สุดแล้ว"
ผมจึงเปิดกล่องใบนั้น และตอนที่ผมดึงกระดานวิสัยทัศน์ออกมา
มันมีรูปบ้านที่ผมสร้างมโนภาพไว้ในหัว เมื่อห้าปีก่อนอยู่ด้วย
สิ่งที่ทำให้ผมประหลาดใจก็คือ เรากำลังอาศัยอยู่ในบ้านหลังนั้น
ไม่มีบ้านไหนเสมอเหมือน
ผมซื้อบ้านในฝันของผม ตกแต่งเรียบร้อย แต่ผมไม่รู้ตัวเลย
แต่ผมมองบ้านหลังนั้นและเริ่มน้ำตาซึม เพราะผมทึ่งเหลือเกิน
พ่อร้องไห้ทำไม
"ลูกรัก ในที่สุดพ่อเข้าใจ ว่ากฎแห่งแรงดึงดูดทำงานอย่างไร
ในที่สุดพ่อก็เข้าใจพลังแห่งการสร้างมโนภาพ
ในที่สุดพ่อก็เข้าใจทุกสิ่งที่พ่อเคยอ่านมา
ทุกสิ่งที่พ่อเคยทำงานมาตลอดชีวิต เส้นทางที่พ่อสร้างบริษัทต่างๆ ขึ้นมา
มันได้ผลกับบ้านด้วยเช่นกัน ผมซื้อบ้านในฝันได้สำเร็จ
และผมไม่รู้ตัวด้วยซ้ำ
จินตนาการคือทุกสิ่ง
เปรียบได้ดังภาพของสิ่งที่กำลังจะเข้ามาในชีวิต
(อัลเบิร์ต ไอน์สไตน์ ค.ศ. 1879-1955)
เลือกสิ่งที่คุณต้องการ
เชื่อว่าคุณสามารถมีมันได้
เชื่อว่าคุณสมควรได้รับมัน และเชื่อว่ามันเป็นไปได้
จากนั้นหลับตาลงสักพัก ทำแบบนี้ทุกวัน
และนึกภาพว่าคุณมีสิ่งที่คุณต้องการแล้ว
รับรู้ถึงความรู้สึก ว่ามีสิ่งเหล่านั้นในครอบครองแล้ว
ลืมตาขึ้นมาและให้ความสนใจ ในสิ่งที่คุณรู้สึกขอบคุณอยู่แล้ว
สนุกไปกับมัน โอเคไหมครับ
จากนั้นก็ใช้ชีวิตของคุณ และปลดปล่อยมันออกไปสู่จักรวาล
และเชื่อมั่นว่าจักรวาล จะหาทางเผยสิ่งนั้นให้คุณเห็นเอง
(เดอะ ซีเคร็ต)
(ความลับสู่ความมั่งคั่ง)
ความลับคือการเปลี่ยนผ่านที่แท้จริงสำหรับผม
เพราะผมเติบโตมาในครอบครัว ที่พ่อผมเป็นคนมองโลกในแง่ร้ายมาก
คิดว่าคนรวยคือคนที่เอาเปรียบคนอื่น
คิดว่าใครก็ตามที่มีเงิน ต้องได้มาโดยการหลอกลวงผู้อื่น
ผมจึงโตมากับหลายความเชื่อเรื่องการเงิน
หากคุณมีเงิน มันจะทำให้คุณดูแย่ มีแต่คนเลวเท่านั้นที่มีเงิน
เงินไม่ได้งอกขึ้นมาเองเหมือนต้นไม้ ข้อนี้สำคัญเลย
"คิดว่าพ่อเป็นใคร ร็อกกีเฟลเลอร์รึไง" เขาพูดคำนี้บ่อยมาก
ผมจึงโตมาโดยเชื่อฝังใจ ว่าชีวิตเป็นเรื่องที่ยากลำบาก
มันทรหด และคุณต้องดิ้นรน
จนผมได้เจอกับวิลเลียม เคลมองต์ สโตน ผมจึงเริ่มเปลี่ยนชีวิตตัวเองจริงๆ จังๆ
(วิลเลียม เคลมองต์ สโตน ค.ศ. 1902-2002)
สิ่งใดที่จิตของมนุษย์สามารถปักใจเชื่อ
สิ่งนั้นย่อมเกิดขึ้นจริง
ตอนที่ผมทำงานกับสโตน
เขาบอกว่า "ผมอยากให้คุณตั้งเป้าหมายใหญ่ๆ หากคุณทำสำเร็จ มันจะทำให้คุณประหลาดใจ
คุณจะรู้ได้ ว่ามันเป็นเพราะสิ่งที่ผมสอนคุณเท่านั้น
ที่จะทำให้คุณบรรลุเป้าหมายนี้ได้"
ตอนนั้นผมทำเงินได้ ประมาณ 8,000 ดอลลาร์ต่อปี
ด้วยเหตุผลบางอย่าง ผมอยากทำยอดให้ได้มากกว่านั้น
ผมบอกไปว่า "ผมอยากทำเงินได้ 100,000 ดอลลาร์ภายในหนึ่งปี"
ผมไม่รู้หรอกว่าผมจะทำยังไง ผมมองไม่เห็นกลยุทธ์หรือความเป็นไปได้
ผมแค่บอกว่า "ผมขอประกาศให้ทราบ และผมจะเชื่อในสิ่งนั้น
ผมจะทำเหมือนว่ามันเป็นจริง และผมจะปลดปล่อยมันออกมา"
แล้วผมก็ทำเช่นนั้นจริงๆ
เรื่องหนึ่งที่เขาสอนผมคือให้หลับตาทุกๆ วัน
และสร้างมโนภาพถึงเป้าหมาย ราวกับว่ามันประสบความสำเร็จแล้ว
ผมพิมพ์ธนบัตร 100,000 ดอลลาร์ แล้วเอามาแปะไว้บนเพดานห้อง
เพื่อที่ทุกครั้งตอนตื่นนอน ผมจะเห็นมันเป็นสิ่งแรกอยู่ตรงนั้น
มันจะย้ำเตือนว่านั่นคือความตั้งใจของผมเอง
จากนั้นผมจะหลับตาลง
และนึกภาพการใช้ชีวิต แบบคนที่มีรายได้ 100,000 ดอลลาร์ต่อปี
น่าสนใจจริงๆ ไม่มีเรื่องใหญ่อะไร เกิดขึ้นในช่วง 30 วันต่อมาเลย
ผมไม่ได้มีไอเดียที่บรรเจิด ไม่มีใครเสนอเงินให้ผมเพิ่ม
ทันใดนั้น ตอนผมอาบน้ำอยู่ ช่วงเข้าสัปดาห์ที่สี่
ผมก็มีไอเดียราคา 100,000 ดอลลาร์ในหัว
อยู่ดีๆ มันก็ผุดขึ้นมาเอง
ผมมีหนังสือที่ผมเคยเขียนไว้
ผมคิด "ถ้าผมขายหนังสือได้ 400,000 ฉบับ ที่ราคา 25 ดอลลาร์ต่อเล่ม
ก็จะเป็นเงิน 100,000 ดอลลาร์"
หนังสือก็อยู่กับผม แต่ผมไม่เคยคิดถึงตรงนี้มาก่อน
หนึ่งในความลับก็คือ เมื่อคุณมีความคิดที่เป็นแรงบันดาลใจ
คุณต้องเชื่อมั่นและลงมือทำ
ผมไม่รู้ว่าจะทำอย่างไร ผมไม่รู้ว่าจะขายได้ถึง 400,000 ฉบับไหม
เราไม่เคยทำแบบนั้นมาก่อน
จากนั้นผมก็เห็นนิตยสาร เนชันแนล เอนไควเรอร์ในซูเปอร์มาร์เก็ต
ผมเคยเห็นมันมาเป็นล้านรอบแล้ว ปกติผมไม่ได้สนใจมัน
แต่วันนั้นมันกลับกระโดดเข้ามาเตะตาผม
ผมคิดว่า "ถ้าคนอ่านรู้เรื่องหนังสือของผม
ต้องมีคน 400,000 คน มาซื้อหนังสือของผมแน่นอน"
ประมาณสี่สัปดาห์ต่อมา ผมไปเป็นวิทยากร ที่วิทยาลัยฮันเตอร์ให้ครูราว 600 คน
หญิงคนหนึ่งมาหาผมตอนปิดงาน และบอกว่า...
เป็นการพูดที่ดีมากค่ะ ฉันอยากสัมภาษณ์คุณ รับนามบัตรฉันไปหน่อยนะคะ
ผมถาม "คุณเขียนงานให้ใครเหรอ"
ฉันเป็นฟรีแลนซ์ค่ะ แต่ฉันขายงานส่วนมาก ให้กับเนชันแนล เอนไควเรอร์
เพลงประกอบรายการเดอะ ทไวไลท์ โซน ดังก้องในหัวผมไม่หยุดเลย
แบบว่า "โห ได้ผลจริงๆ ด้วย"
พอบทความนั้นถูกตีพิมพ์ ยอดขายหนังสือก็เริ่มพุ่งขึ้น
แต่ประเด็นที่ผมอยากชี้ให้เห็นก็คือ ผมดึงดูดสิ่งเหล่านี้เข้ามาในชีวิตผม
งานต่างๆ ทั้งหมด รวมทั้งคนๆ นั้นด้วย
สรุปสั้นๆ ได้ว่า ปีนั้นผมทำเงินไม่ถึง 100,000 ดอลลาร์
เราทำได้แค่ 92,327 ดอลลาร์
คุณว่าเราเครียด และคิดมากไหมว่า "มันไม่ได้ผล"
ไม่เลย แต่เรากลับคิดว่า "วิเศษที่สุด"
ภรรยาผมบอกว่า
"ถ้ากับ 100,000 ดอลลาร์ มันได้ผล คุณว่ามันจะได้ผลกับหนึ่งล้านด้วยไหม"
ผมบอกว่า "ผมไม่รู้ ผมคิดว่างั้นนะ มาลองดูกันเถอะ"
สำนักพิมพ์ของผมเขียนเช็คให้ผม
เช็คค่าลิขสิทธิ์สำหรับ หนังสือเรื่อง "พลังแห่งชีวิต" เล่มแรกของเรา
เขาใส่หน้ายิ้มไว้ในลายเซ็นด้วย
มันเป็นเช็คหนึ่งล้านดอลลาร์ใบแรก ที่เขาเคยเขียนเลย
ผมจึงรู้ได้จากประสบการณ์ของผม
เพราะผมต้องการทดสอบ ว่าความลับมันได้ผลจริงรึเปล่า
เราเอามันไปทดสอบ และมันก็ได้ผลจริงๆ
ตอนนี้ผมก็นำมันมาใช้ชีวิตแต่ละวันของผม
ผมนึกภาพออกเลย ว่าหลายคนที่ดูรายการนี้อยู่กำลังคิดอะไร
นั่นก็คือ "ฉันจะดึงดูดเงิน เข้ามาในชีวิตมากขึ้นได้อย่างไร
ฉันจะหาเงินเยอะๆ ได้อย่างไร
ฉันจะร่ำรวยและมั่งคั่งขึ้นได้อย่างไร
ฉันรักงานของฉัน แต่ฉันจะทำอย่างไร
จึงจะจัดการหนี้บัตรเครดิตที่ฉันมีได้
และการเข้าใจว่ามีเพดานเงิน ที่อาจเข้ามาเกี่ยวข้อง
เพราะมันเข้ามาหาฉันผ่านทางงานของฉัน
ฉันจะหาเงินเพิ่มได้อย่างไร"
ตั้งใจสิครับ
มันก็ย้อนกลับไปยังสิ่งหนึ่งที่เราพูดถึงกันตลอด
เกี่ยวกับความลับทั้งหมดนี่
หน้าที่ของคุณคือต้องประกาศออกมา ว่าคุณต้องการอะไรจากแคตตาล็อกของจักรวาล
หากเงินเป็นหนึ่งในนั้น บอกมาเลยว่าคุณอยากมีเท่าไร
"ฉันอยากมีรายได้แบบไม่ได้คาดคิด 25,000 ดอลลาร์ภายใน 30 วัน"
หรืออะไรก็ตามที่อยากให้เป็น คุณควรเชื่อในสิ่งนั้นให้ได้
คนส่วนใหญ่มีเป้าหมายที่จะปลดหนี้สิน มันจะทำให้คุณเป็นหนี้ไปตลอดกาล
ไม่ว่าคุณคิดอะไร คุณก็จะได้อย่างนั้น
คุณจะบอกว่า "แต่มันเป็นการปลดหนี้นะ" ผมไม่สนว่าคุณจะสร้างหนี้หรือปลดหนี้
หากคุณคิดถึงหนี้ คุณก็กำลังดึงดูดหนี้
ตั้งโปรแกรมชำระหนี้อัตโนมัติไปเลย แล้วเพ่งความสนใจไปที่ความมั่งคั่ง
หลายครั้งมีคนบอกผมว่า "ฉันอยากเพิ่มรายได้เป็นสองเท่าในปีหน้า"
แต่ดูการกระทำของพวกเขาสิ
พวกเขาไม่ได้ทำสิ่งที่จะทำให้เรื่องนั้นเป็นจริง
พวกเขาจะเบือนหน้าหนีและบอกว่า "ฉันไม่มีปัญญาซื้อหรอก"
โอเค ทายซิอะไร "ข้าจะทำตามที่ท่านปรารถนา"
เมื่อคุณให้ความสนใจไปที่ความขัดสน ความขาดแคลน และสิ่งที่คุณไม่มี
คุณกับครอบครัวจะวิตกกังวล คุณจะปรึกษาเพื่อน
คุณจะบอกลูกๆ ของคุณ ว่าคุณมีไม่พอกินพอใช้
"เรามีเงินไม่พอ เราซื้อไม่ไหวหรอก"
คุณจะไม่มีวันซื้อมันได้
เพราะคุณเริ่มดึงดูดสิ่งที่คุณไม่มีมากยิ่งขึ้น
(ลอตโตรางวัลสิบล้านดอลลาร์)
หากคุณต้องการมีพร้อม
หากคุณต้องการความมั่งคั่ง
ก็ให้โฟกัสไปที่ความมีพร้อม
โฟกัสไปที่ความมั่งคั่ง
ตอนที่ผมเข้าใจความลับเป็นครั้งแรก ผมได้รับใบแจ้งหนี้มากมาย
ทุกวันผมจะได้รับใบแจ้งหนี้เป็นปึก อยู่ในกล่องจดหมาย
ผมคิดว่า "ผมจะเปลี่ยนมันอย่างไรดี"
กฎแห่งแรงดึงดูดระบุว่า คุณให้ความสำคัญแก่สิ่งใด คุณก็จะได้สิ่งนั้น
ผมจึงไปขอรายการเดินบัญชีธนาคาร ผมลบยอดรวมทั้งหมดออก
และผมเขียนยอดรวมใหม่ลงไป
ผมเขียนจำนวนที่ผมอยากเห็นจริงๆ ในบัญชีธนาคารของผม
ผมคิดว่า "ถ้าผมนึกภาพ ว่ากล่องจดหมายผมมีแต่เช็คล่ะ"
ผมนึกภาพเช็คปึกหนึ่งอยู่ในกล่องจดหมาย
ภายในเดือนเดียว สิ่งต่างๆ ก็เริ่มเปลี่ยนไป
มันวิเศษมาก วันนี้ผมเพิ่งได้รับเช็คในกล่องจดหมาย
ผมได้ใบแจ้งหนี้นิดหน่อย แต่ผมได้รับเช็คมากกว่าใบแจ้งหนี้
(ลอรัล เลนจ์ไมเยอร์ นักกลยุทธ์ด้านการเงิน)
ฉันโตมากับความคิดที่ว่า "คุณต้องทำงานหนักเพื่อให้ได้เงินเยอะๆ"
ฉันจึงเปลี่ยนเป็น "เงินมาได้ง่ายๆ และมาบ่อยๆ ด้วย"
ตอนแรกฉันรู้สึกเหมือนโกหกตัวเอง
ส่วนหนึ่งของสมองคุณจะบอกว่า "โกหกน่า มันยากจะตาย"
คุณต้องคอยสังเกตความคิดที่เกิดขึ้น และโต้ตอบอยู่ในหัวของคุณ
เมื่อพูดถึงเรื่องการสร้างความมั่งคั่ง ความตั้งใจก็ต้องอยู่ที่ความมั่งคั่ง
มันเกี่ยวกับวิธีการคิดของคุณทั้งนั้น
ฉันว่าร้อยละ 80 ของการฝึกสอน ที่ฉันสอนผู้คนแบบตัวต่อตัวนั้น
เกี่ยวข้องกับหลักจิตวิทยา และวิธีการที่พวกเขาคิด
ฉันรู้ว่าคนที่ฟังอยู่จะพูดว่า "คุณทำได้ แต่ฉันทำไม่ได้"
ทุกคนมีความสามารถที่จะเปลี่ยนหนทาง
ที่พวกเขาจะมีความสัมพันธ์ และมีเงินได้
ผมเห็นหลายคนสามารถทำเงินได้มหาศาล
แต่ชีวิตคู่ของพวกเขากลับเน่าเฟะ
นั่นมันศัพท์เฉพาะของผมน่ะครับ
มันไม่ใช่ความมั่งคั่ง ไม่ใช่เลย
คุณอาจไล่ตามหาเงินและร่ำรวยได้
แต่มันไม่ได้รับรองว่าคุณจะเป็นคนมั่งคั่ง
ผมไม่ได้บอกว่าเงินไม่ใช่ส่วนหนึ่ง ของความมั่งคั่ง มันใช่แน่นอน
แต่มันเป็นแค่ส่วนหนึ่งเท่านั้น
ผมพบเจอหลายคนที่เคร่งศาสนา
แต่พวกเขาเจ็บป่วยและกระเป๋าแห้งตลอดเวลา
นั่นไม่ใช่ความมั่งคั่งเช่นกัน
ชีวิตควรมีพร้อมในทุกๆ ด้าน
หลายคนในวัฒนธรรมตะวันตก ไขว่คว้าหาความสำเร็จ
พวกเขาอยากมีบ้าน อยากมีธุรกิจ
พวกเขาอยากมีของนอกกายทั้งหมด
สิ่งที่เราพบจากงานวิจัยก็คือ การมีของนอกกายเหล่านี้
ไม่ได้รับประกันว่าเราจะได้ สิ่งที่เราต้องการจริงๆ นั่นก็คือความสุข
เราจึงมองหาแต่ของนอกกาย
คิดว่ามันจะนำความสุขมาให้ แต่มันกลับกัน
คุณจำเป็นต้องค้นหาความสุข ความสงบ และวิสัยทัศน์จากภายในเสียก่อน
แล้วของนอกกายทั้งหลายก็จะตามมาเอง
(เดอะ ซีเคร็ต)
(ความลับของความสัมพันธ์)
(มารี ไดมอนด์ - ที่ปรึกษาเรื่องฮวงจุ้ย)
สำหรับฉันแล้ว ความลับหมายถึง...
เราคือผู้สร้างจักรวาลของเราเอง
และคำขอทุกประการที่เราต้องการสร้างขึ้น จะเผยให้เห็นในชีวิตของเรา
ดังนั้น จึงเป็นเรื่องสำคัญมาก ว่าคุณต้องการอะไร ความคิดของคุณคืออะไร
ความรู้สึกของคุณคืออะไร เพราะมันจะเผยออกมาให้เห็น
วันหนึ่งฉันไปที่บ้านของคนคนหนึ่ง
เขาเป็นผู้กำกับศิลป์ ของโปรดิวเซอร์ภาพยนตร์ชื่อดังมาก
เขามีรูปที่งดงามของผู้หญิงคนหนึ่ง อยู่ทั่วทุกมุมบ้าน
เป็นหญิงเปลือย ปกปิดด้วยเศษผ้า ทำท่าประมาณนี้
เหมือนจะพูดว่า "เฮอะ ฉันมองไม่เห็นคุณ ฉันไม่มองคุณหรอก"
ฉันบอกว่า "ฉันว่าคุณมีปัญหาเรื่องความรัก"
คุณมีญาณทิพย์หรือยังไง
เปล่าค่ะ แต่ดูสิ คุณมีรูปผู้หญิงคนนี้เจ็ดแห่ง
แต่ผมชอบภาพวาดแบบนั้น ผมวาดมันขึ้นมาเองเลยนะ
แบบนั้นยิ่งแย่เข้าไปใหญ่
เพราะคุณใส่ความคิดและ ความสร้างสรรค์ทั้งหมดของคุณลงไปในงาน
เขาเป็นผู้ชายที่ดูหล่อเหลา
เขามีนักแสดงหญิงรายล้อม เพราะนั่นคืองานที่เขาทำ
แต่เขาไม่มีชีวิตรัก
ฉันถาม "คุณต้องการอะไรคะ"
ผมอยากเดตกับผู้หญิงสัปดาห์ละสามคน
โอเค งั้นวาดรูปคุณกับผู้หญิงสามคน แล้วแขวนไว้ทั่วทุกมุมบ้านเลย
หกเดือนต่อมา ฉันเจอเขาที่ยุโรป ฉันถาม "ชีวิตรักเป็นไงบ้างคะ"
แจ๋วเลย พวกเขาเพิ่งโทรมา ทุกคนอยากออกเดตกับผม
เพราะคุณหวังไว้แบบนั้นยังไงล่ะ
ตอนนี้ผมออกเดตสัปดาห์ละสามหน พวกเขาแย่งผมกันอยู่
ดีสำหรับคุณแล้วละ
แต่ผมอยากสร้างความมั่นคงสักหน่อย
ผมอยากแต่งงาน ผมอยากมีชีวิตรัก
งั้นก็วาดมันออกมาสิคะ
แล้วเขาก็วาดภาพ ความสัมพันธ์ที่แสนโรแมนติกขึ้นมา
หนึ่งปีจากนั้นเขาก็แต่งงาน และตอนนี้เขามีความสุขมาก
เพราะเขาแสดงความต้องการอีกอย่างออกมา
เขาต้องการอยู่ลึกๆ ในใจมาหลายปี แต่มันไม่เคยเกิดขึ้น
เพราะความต้องการของเขาไม่ได้เผยออกมา เพราะรูปลักษณ์ภายนอกของเขา
และบ้านของเขา
ขัดกับตัวตนของเขาตลอดเวลา
ถ้าคุณรู้อย่างนี้แล้ว คุณก็ควรลงมือทำอะไรกับมัน
ในความสัมพันธ์นั้น เป็นเรื่องสำคัญที่ต้องเข้าใจก่อน
ว่ามีใครเข้ามาอยู่ในความสัมพันธ์บ้าง
ไม่ใช่คู่ของคุณ แต่เพื่อเข้าใจตัวคุณเอง
คุณจะหวังให้คนอื่นอยู่กับคุณ แล้วมีความสุขได้อย่างไร
ในเมื่อคุณอยู่กับตัวเองยังไม่มีความสุขเลย
กฎแห่งแรงดึงดูดหรือความลับ
มันเกี่ยวกับการนำสิ่งนั้นๆ มาสู่ชีวิตคุณ
คุณจะต้องชัดเจน
นี่คือคำถามที่ผมอยากให้คุณเก็บไปคิด
คุณปฏิบัติกับตัวเองอย่างที่คุณ อยากให้คนอื่นปฏิบัติกับคุณหรือเปล่า
คุณคือทางแก้ปัญหาของตัวคุณเอง
อย่าเป็นแบบ "นายเป็นหนี้บุญคุณฉัน นายต้องให้ฉันมากกว่านี้สิ"
ตรงกันข้าม ทำให้ตัวเองมากขึ้น
ใช้เวลาไปกับตัวเองมากขึ้น
เพื่อเติมเต็มตัวเอง
จนคุณสามารถเผื่อแผ่ส่วนที่ล้นให้ผู้อื่นได้
ฉันเคยมีความสัมพันธ์มาหลายครั้ง โดยคาดหวังให้คนรักแสดงให้เห็นว่าฉันสวย
เพราะฉันมองไม่เห็นถึงความสวยของตัวเอง
ฉันเติบโตมาโดยมีฮีโร่หรือฮีโร่สาวในใจ
นั่นก็คือไบโอนิก วูแมน
วันเดอร์ วูแมน หรือนางฟ้าชาร์ลี
พวกเขาวิเศษเหลือเกิน และฉันไม่เหมือนพวกเขาสักนิด
จนฉันได้ตกหลุมรักกับลิซาผิวสีมอคค่าของฉัน
ปากอันอวบอิ่ม สะโพกกลม ผมหยิก
จนถึงตอนนั้นที่ฉันตกหลุมรักตัวเอง
และโลกก็สามารถตกหลุมรักฉันได้เช่นกัน
มีบางอย่างที่งดงามเกี่ยวกับตัวคุณ
ผมเรียนรู้ตัวเองมา 44 ปีแล้ว
ผมอยากจูบตัวเองเหลือเกิน
เพราะคุณจะต้องรักตัวเอง ผมไม่ได้พูดถึงการหลอกตัวเองนะ
แต่ผมพูดถึงการเคารพตัวเองอย่างที่ควรเป็น
เมื่อคุณรักตัวเอง คุณก็จะรักคนอื่นได้
ในความสัมพันธ์นั้น เราชินชากับการพร่ำบ่นเรื่องคนอื่น
"นิสัยเพื่อนร่วมงานฉันนะ ทำงานด้วยลำบากมากเลย"
"สามีทำให้ฉันหัวเสีย" "ลูกๆ ฉันขี้เกียจสันหลังยาว"
มีแต่ให้ความสนใจไปที่คนอื่นทั้งนั้น
ถ้าอยากให้ความสัมพันธ์ไปรอด เราต้องให้ความสนใจ
ในสิ่งที่เรารู้สึกขอบคุณเกี่ยวกับคนอื่นๆ ไม่ใช่สิ่งที่เรากำลังบ่นถึง
เมื่อเราบ่นถึงเรื่องเหล่านั้น เราก็จะยิ่งพบเจอเรื่องเหล่านั้นมากขึ้น
แม้ว่าคุณจะเผชิญกับความยากลำบาก ในความสัมพันธ์ก็ตาม
ชีวิตไม่ราบรื่น คุณเข้ากันไม่ได้ มีคนทำให้คุณรำคาญ
ไม่ต้องมาบอกให้ฉันใจเย็น เกิดอะไรขึ้น
คุณยังสามารถเปลี่ยนแปลงความสัมพันธ์ได้
หยิบกระดาษขึ้นมาหนึ่งแผ่น ทำแบบนี้วันละครั้ง นาน 30 วัน
นั่งลงและเขียนทุกสิ่ง ที่คุณรู้สึกขอบคุณเกี่ยวกับคนนั้น
คิดถึงเหตุผลทุกข้อที่ทำให้คุณรักพวกเขา
คุณขอบคุณในอารมณ์ขันของพวกเขา คุณขอบคุณที่พวกเขาสนับสนุนคุณ
แล้วคุณจะพบว่า
เมื่อคุณให้ความสำคัญกับการรู้สึกขอบคุณ และการรับรู้ข้อดีของพวกเขาแล้ว
คุณก็จะยิ่งได้สิ่งเหล่านั้นมากขึ้น
และปัญหาก็จะค่อยๆ จางหายไป
เราควบคุมคนอื่นไม่ได้ ไม่ว่าจะพยายามหนักแค่ไหน
คุณจะพบว่า หากใครสักคนกลับบ้านมาด้วยอารมณ์บูด...
(ไปเที่ยวกับเพื่อนสาวนะคะ จุ๊บๆ)
...และคุณนั้นอารมณ์ดี
คุณจะรู้เลยว่า คุณอยู่คนละจุดกับพวกเขาแล้วตอนนั้น
เราสร้างความสุขของเราเอง ผ่านทางกฎแห่งแรงดึงดูด
หลายครั้งที่คุณมอบโอกาสให้ผู้อื่น เป็นคนสร้างความสุขให้คุณ
และหลายครั้งที่พวกเขาล้มเหลว ไม่เป็นไปตามที่คุณต้องการ
ทำไมล่ะ
เพราะมีเพียงคนเดียวที่สามารถ สร้างความสุขและความสบายใจให้คุณได้
นั่นคือตัวคุณเอง
ถึงแม้จะเป็นพ่อแม่ ลูก หรือคู่ครอง
แม้จะเป็นคนที่อยู่ใกล้ชิดคุณที่สุด
แต่พวกเขาก็ไม่สามารถควบคุม การสร้างความสุขของคุณได้
(สิ่งที่ฉันรู้สึกขอบคุณ...)
ความสุขเกิดขึ้นในใจของคุณ
(เดอะ ซีเคร็ต)
(ความลับสู่สุขภาพที่ดี)
เป็นเรื่องสำคัญที่ต้องตระหนักว่า ร่างกายของเราเป็นผลพวงมาจากความคิด
เราเริ่มที่จะเข้าใจวิทยาศาสตร์การแพทย์
ในระดับที่ธรรมชาติของความคิด และอารมณ์สามารถกำหนด
เนื้อแท้และโครงสร้างเชิงกายภาพ รวมทั้งการทำงานของร่างกายของเราได้
เรารู้จักผลกระทบของยาหลอก ในศาสตร์แห่งการรักษา
ยาหลอกคือสิ่งที่ไม่มีผลกระทบอะไร ไม่มีผลต่อร่างกาย
เหมือนเป็นแค่เม็ดน้ำตาลอะไรแบบนั้น
คุณบอกคนไข้ว่ามันจะให้ผลการรักษาได้ดี
บางครั้งยาหลอกก็ให้ผลการรักษาได้ดี
มากกว่ายาจริงที่ถูกออกแบบมา เพื่อการรักษานั้นๆ
พวกเขาค้นพบว่าจิตของมนุษย์ คือปัจจัยหลักในศาสตร์แห่งการรักษา
บางครั้งก็มากกว่าการใช้ยารักษาด้วยซ้ำ
หากใครสักคนอยู่ในสถานการณ์ ที่พวกเขาเจ็บป่วย
และพวกเขามีทางเลือกที่จะลองค้นหา
ว่าอะไรในจิตใจพวกเขาที่สร้างมันขึ้นมา เปรียบเทียบกับยารักษาโรค
หากเป็นสถานการณ์ฉับพลัน ที่อาจนำไปสู่การเสียชีวิต
การใช้ยาจริงก็เป็นทางเลือกที่ฉลาด ขณะที่พวกเขาค้นหาว่าจิตใจเกี่ยวข้องอย่างไร
คุณคงไม่อยากปฏิเสธการรักษา การรักษาทุกแบบมีข้อดีของมันเอง
จักรวาลคือผลงานชิ้นเอก แห่งความอุดมสมบูรณ์
สุขภาพและความเป็นอยู่ที่ดี
เมื่อคุณเปิดใจตัวเอง เพื่อรู้สึกถึงความอุดมสมบูรณ์ของจักรวาล
คุณจะได้พบกับเรื่องมหัศจรรย์ ความเบิกบานใจ และความสุข
คุณจะเผชิญกับสิ่งที่ยิ่งใหญ่ทั้งหลาย ที่จักรวาลมีไว้เพื่อคุณ
สุขภาพที่ดี
ความมั่งคั่ง
ธรรมชาติที่ดี
เมื่อคุณปิดตัวเองด้วยความคิดแง่ลบ
คุณจะรู้สึกถึงความไม่สบาย ความเจ็บปวด คุณจะรู้สึกได้ถึงความทุกข์
คุณจะรู้สึกว่า กว่าจะผ่านไปแต่ละวันช่างยากเย็น
คุณรู้จักคนที่ป่วยระยะสุดท้าย
หยุดคิดถึงคำว่า "โรคภัย"
ตอนนี้ร่างกายไม่ได้รู้สึกผ่อนคลาย
เรามีการวินิจฉัยและโรคภัยนับพันบนโลกใบนี้
พวกมันก็แค่จุดอ่อน
พวกมันคือผลพวงจากสิ่งเดียว
ความเครียดนั่นเอง
เมื่อคุณเครียดถึงระดับที่มากพอ คุณจะส่งความเครียดไปยังระบบ
และจุดหนึ่งๆ ก็จะทลายลง
สรีรวิทยาสร้างโรคภัยขึ้นมาเพื่อสะท้อนตัวเรา
และให้เรารู้ว่าเรามีมุมมองที่ไม่สมดุล
เราไม่ได้แสดงความรัก และเราไม่ได้รู้สึกขอบคุณ
ร่างกายจึงส่งสัญญาณและอาการ ที่ไม่ได้ร้ายแรงอะไรนัก
คำถามที่ถามกันบ่อยๆ ก็คือ
"เมื่อคนหนึ่งเผยให้เห็นถึงโรคภัยที่อยู่ในร่างกาย
หรือความไม่สะดวกสบายบางอย่าง ในชีวิตของพวกเขา...
ผ่านพลังแห่งการคิดที่ถูกต้อง มันจะสามารถผลิกผันได้หรือไม่"
คำตอบคือได้แน่นอน
(เคที กู้ดแมน)
เมื่อวันที่ 23 พฤศจิกายน ฉันถูกวินิจฉันว่าเป็นมะเร็งเต้านม
ฉันเชื่ออย่างสุดหัวใจ และศรัทธาแน่วแน่
ว่าฉันได้รับการรักษาจนหายดีแล้ว
ระหว่างวัน ตลอดทุกวัน ฉันจะบอกว่า
"ขอบคุณที่หายเป็นปกติ"
ฉันคิดแบบนี้ไปเรื่อยๆ "ขอบคุณที่หายเป็นปกติ"
ฉันเชื่อในใจว่าฉันหายเป็นปกติแล้ว
ฉันมองดูตัวเองราวกับว่า ร่างกายฉันไม่เคยมีเนื้อร้ายมาก่อน
หนึ่งในสิ่งที่ฉันทำเพื่อรักษาตัวเอง คือการดูหนังตลกโปกฮา
นั่นคือสิ่งเดียวที่เราทำ หัวเราะ หัวเราะ และหัวเราะ
เรายอมให้ชีวิตเรามีความเครียดไม่ได้
เพราะเรารู้ว่าความเครียด คือหนึ่งในสิ่งที่เลวร้ายที่สุดที่คุณทำได้
ในขณะที่คุณพยายามรักษาตัวเอง
ตั้งแต่ที่ฉันผ่านการวินิจฉัยโรค เมื่อวันที่ 23 พฤศจิกายน
จนถึงวันที่ฉันหายดีนั้น รวมระยะเวลาประมาณสามเดือน
โดยไม่มีการฉายรังสีหรือให้เคมีบำบัดเลย
เราใช้โปรแกรมพื้นฐาน
ที่เรียกว่าการรักษาตัวเอง
เมื่อคุณมีแผล มันจะค่อยๆ หายได้เอง
เมื่อคุณติดเชื้อแบคทีเรีย
ระบบภูมิคุ้มกันจะจัดการแบคทีเรียเหล่านั้น และเยียวยาร่างกาย
ระบบภูมิคุ้มกันถูกสร้างมาเพื่อเยียวยาตัวเอง
โรคภัยไม่สามารถอยู่รอดในร่างกาย ที่มีสุขภาพจิตดีได้
ร่างกายของคุณกำจัดเซลล์นับล้านทุกวินาที
และมันก็สร้างเซลล์ใหม่อีกนับล้านเช่นกัน
อันที่จริงแล้ว บางส่วนในร่างกายของเรา มีการแทนที่ใหม่อยู่ทุกวัน
ส่วนอื่นๆ อาจใช้เวลาสองสามเดือน บางส่วนอาจใช้เวลาสองสามปี
แต่ภายในไม่กี่ปี เราจะมีร่างกายโฉมใหม่
หากคุณมีโรคภัย
และคุณให้ความสนใจไปที่มัน และคุณคุยกับคนอื่นๆ แต่เรื่องนั้น
คุณจะยิ่งสร้างเซลล์ป่วยเพิ่มขึ้น
นึกภาพตัวเองใช้ชีวิต อยู่ในร่างกายที่แข็งแรงสมบูรณ์
ปล่อยให้หมอเป็นคนดูแลเรื่องโรคภัย
หากมีคนสองคนที่เจ็บป่วยด้วยอะไรสักอย่าง
แต่หนึ่งในนั้น เลือกที่จะให้ความสำคัญกับความสุขใจ
เขาเลือกที่จะใช้ชีวิตบนความเป็นไปได้
เขาเลือกที่จะใช้ชีวิตที่เปี่ยมความหวัง
เขาให้ความสำคัญกับเหตุผลทุกข้อ ที่เขาควรมีความสุขและรู้สึกขอบคุณ
ทีนี้มาดูอีกคน
วินิจฉัยพบโรคเดียวกัน แต่เขาเลือกที่จะให้ความสำคัญกับโรค
เขาสนใจแต่ความเจ็บปวด เขาสนใจแค่ว่า "ฉันโชคร้าย"
เมื่อคนหนึ่งสนใจแต่สิ่งที่ผิดปกติ และอาการของเขา
พวกมันก็จะคงอยู่ต่อไป
การเยียวยาจะไม่เกิดขึ้น จนกว่าพวกเขาจะเปลี่ยนความสนใจ
จากการเป็นคนป่วยไปเป็นคนสุขภาพดี
เพราะนั่นคือกฎแห่งแรงดึงดูด
ความคิดที่มีความสุขมากกว่า จะนำไปสู่ชีวเคมีที่มีความสุขมากกว่า
รวมทั้งร่างกายที่มีความสุขและสุขภาพดีกว่า
ความคิดในแง่ลบ ความเครียด
แสดงให้เห็นได้ชัดว่าทำให้ร่างกายและ การทำงานของสมองเสื่อมลงอย่างร้ายแรง
เพราะความคิดและอารมณ์ของเรา เป็นสิ่งที่ประกอบขึ้นใหม่อย่างต่อเนื่อง
จัดระเบียบใหม่ และสร้างร่างกายใหม่ขึ้นมา
กำจัดความเครียดทางสรีรภาพ ออกไปจากร่างกาย
และร่างกายจะทำหน้าที่ตามที่มันถูกออกแบบมา
มันเยียวยาตัวเอง
ผมเคยเห็นไตงอกขึ้นมาใหม่
ผมเคยเห็นมะเร็งหายไป
ผมเคยเห็นสายตาคนที่ดีขึ้น และกลับมาเป็นปกติ
ผมพูดอยู่เสมอว่าสิ่งที่รักษาไม่หาย คือสิ่งที่สามารถรักษาให้หายได้จากภายใน
คุณเปลี่ยนชีวิตของคุณได้ และคุณสามารถเยียวยาตัวเองได้
เรื่องราวของผมเริ่มต้นขึ้น เมื่อวันที่ 10 มีนาคม ค.ศ. 1981
มันเปลี่ยนชีวิตผมไปทั้งหมด มันเป็นวันที่ผมไม่มีทางลืมได้ลง
ผมเครื่องบินตก
ผมต้องนอนแน่นิ่งอยู่ที่โรงพยาบาล
กระดูกสันหลังผมแตกละเอียด
กระดูกสันหลังส่วนคอข้อที่หนึ่งและสองหัก
ปฏิกิริยาตอบสนองต่อการกลืนถูกทำลาย ผมกินอาหารหรือดื่มน้ำไม่ได้
กะบังลมเสียหาย ผมหายใจไม่ได้
สิ่งเดียวที่ทำได้คือกะพริบตา
แน่นอนครับ หมอบอกว่าผมต้องนอนเป็นผักไปทั้งชีวิต
สิ่งเดียวที่ผมจะทำได้ในชีวิตนี้ คือการกะพริบตา
นั่นคือภาพที่พวกเขามองเห็นผม แต่มันไม่สำคัญว่าพวกเขาจะคิดอย่างไร
ที่สำคัญคือผมคิดอย่างไรต่างหาก
(ผมต้องเดินออก รพ. ได้ในวันคริสต์มาส)
ผมนึกภาพตัวเองเป็นคนปกติอีกครั้ง
เดินออกจากโรงพยาบาลแห่งนั้น
สิ่งเดียวที่ผมต้องต่อกรด้วยในโรงพยาบาลนั้น ก็คือจิตใจของผมเอง
เมื่อคุณคุมจิตใจตัวเองได้แล้ว คุณก็สามารถคิดอะไรออกอีกครั้ง
ผมต้องใช้เครื่องช่วยหายใจ และพวกเขาบอกว่า
ผมจะไม่สามารถหายใจด้วยตัวเองได้อีก เพราะกะบังลมของผมถูกทำลาย
แต่ยังมีเสียงเล็กๆ ที่คอยสั่งผม "หายใจลึกๆ หายใจลึกๆ"
(ความดันผู้ป่วย)
ในที่สุดผมก็หย่าขาดจากมันได้ พวกเขาอธิบายไม่ถูกเลยทีเดียว
เห็นไหม ผมไม่ยอมให้มีอะไรเข้ามาในจิตใจผม
ที่จะเบี่ยงเบนความสนใจผม ไปจากเป้าหมายและวิสัยทัศน์ของผม
ผมตั้งเป้าที่จะเดินออกจากโรงพยาบาลได้ ในวันคริสต์มาส
นั่นคือเป้าหมายของผม
แปดเดือนต่อมา ผมเดินออกจาก รพ.ได้ ด้วยขาสองข้างของผมเอง
พวกเขาบอกว่าทำไม่ได้หรอก
วันนั้นเป็นวันที่ผมจะไม่ลืมเลย
สำหรับคนที่ต้องนั่งเฉยๆ
และดูรายการนี้อยู่ ซึ่งอาจทำให้ปวดใจ
ถ้าจะให้ผมสรุปชีวิตของผมเอง...
(มอร์ริส อี. กู้ดแมน "ชายผู้รอดปาฏิหาริย์")
...และสรุปให้คนอื่นๆ ฟัง ว่าพวกเขาสามารถทำอะไรในชีวิตได้บ้าง
ผมขอสรุปสั้นๆ นะครับ
"คนเราสามารถเป็นในสิ่งที่เราคิดได้"
(เดอะ ซีเคร็ต)
(ความลับสู่โลก)
คนเรามีแนวโน้มที่จะมองสิ่งต่างๆ อย่างที่พวกเขาต้องการ และบอกว่า
"ใช่ ฉันชอบแบบนั้น ฉันจะเอาแบบนั้น"
แต่พวกเขากลับมองสิ่งที่พวกเขาไม่ต้องการ
และทุ่มเทพลังงานไปกับมันมากทีเดียว
พร้อมคิดว่าพวกเขาสามารถเหยียบมันไว้ กำจัดมันทิ้งไป หรือทำลายมันได้
ในสังคมของเรานั้น เราพร้อมที่จะยอมรับการต่อสู้กับโรคมะเร็ง
การต่อสู้กับความยากจน การต่อสู้กับยาเสพติด
(สงครามต่อต้านการก่อการร้าย)
...การต่อสู้กับการก่อการร้าย การต่อสู้กับความรุนแรง
เรามักต่อสู้กับทุกสิ่งที่เราไม่ต้องการ
เราสนใจสิ่งไหน เราก็สร้างสิ่งนั้น
(เฮล ดโวสกิน - นักประพันธ์)
ตัวอย่างเช่น หากว่าเราโมโหสุดขีด เรื่องสงครามที่กำลังเกิดขึ้น
หรือความขัดแย้งหรือความทุกข์ยาก
เราเพิ่มพลังงานของเราให้กับสิ่งนั้น
เรากำลังผลักดันตัวเราเอง และทั้งหมดนี้สร้างเพียงการต่อต้าน
("สิ่งที่คุณต่อต้านจะคงอยู่นานเสมอ" คาร์ล จุง ค.ศ. 1875-1961)
เหตุผลที่สิ่งที่คุณต่อต้านจะคงอยู่ก็คือ หากคุณกำลังต่อต้าน
คุณจะบอกว่า "ไม่ ฉันไม่ต้องการสิ่งนี้
มันทำให้ฉันรู้สึกแบบนี้ แบบที่ฉันรู้สึกอยู่"
คุณแสดงอารมณ์ของคุณอย่างชัดเจน ว่า "ฉันไม่ต้องการความรู้สึกนี้"
มันจะยิ่งแข่งกับตัวคุณ
การเคลื่อนไหวต่อต้านสงคราม ยิ่งทำให้มีสงครามมากขึ้น
การเคลื่อนไหวต่อต้านยาเสพติด ยิ่งทำให้มีการใช้ยาเสพติดมากขึ้น
เราให้ความสำคัญกับสิ่งที่เราไม่ต้องการ นั่นคือยาเสพติด
มันสมเหตุสมผลมากแค่ไหน
ที่เราต้องทุ่มเทพลังงานทั้งหมดให้ปัญหานั้น
แทนที่จะให้ความสำคัญกับความเชื่อใจ ความรัก
การใช้ชีวิตแบบมีพร้อม การศึกษา สันติภาพ
แม่ชีเทเรซาฉลาดมาก ท่านบอกว่า "ฉันจะ ไม่มีวันเข้าร่วมการเดินขบวนต่อต้านสงคราม
หากมีการเดินขบวนเพื่อสันติ อย่าลืมเรียกฉันด้วย"
ท่านทราบดี ท่านเข้าใจถึงความลับ
ดูสิ่งที่ท่านเผยให้โลกเห็นสิ
หากคุณต่อต้านสงคราม ก็จงสนับสนุนสันติภาพ
หากคุณต่อต้านความหิวโหย
ก็จงสนับสนุนให้ผู้คนมีพอกิน
หากคุณต่อต้านนักการเมืองบางคน ก็จงสนับสนุนฝ่ายตรงข้ามของเขา
หลายครั้งที่การเลือกตั้งเอนเอียงไปหาคนหนึ่ง
ที่หลายคนอาจจะต่อต้าน
เพราะเขาได้รับพลังงานและความสนใจทั้งหมด
คุณต้องให้ความสนใจในสิ่งที่คุณต้องการ ไม่ใช่สิ่งที่คุณไม่ต้องการ
ไม่เป็นไรหากคุณจะเห็นสิ่งที่คุณไม่ต้องการ เพราะมันทำให้คุณพูดตรงกันข้ามได้ว่า
"นี่แหละสิ่งที่ฉันต้องการ"
แต่ความจริงคือ ยิ่งคุณพูดถึงสิ่งที่ คุณไม่ต้องการมากเท่าไร หรือมันแย่แค่ไหน
อ่านเกี่ยวกับเรื่องนั้นอยู่ตลอดเวลา และบอกว่ามันเลวร้ายแค่ไหน
คุณจะยิ่งสร้างให้มันมีมากขึ้น
หลายครั้งที่มีคนพูดกับผมว่า "เจมส์ ฉันต้องตามข่าว"
คุณอาจต้องตามข่าว แต่คุณไม่ต้องรับจนล้นก็ได้
ผมบอกเสมอว่าเมื่อใดที่เสียงและภาพในใจ
ลึกซึ้ง ชัดเจน และดังกว่าความเห็นจากภายนอก
นั่นคือคุณชำนาญด้านการใช้ชีวิตแล้ว
เรียนรู้ที่จะอยู่นิ่งๆ
และหยุดให้ความสนใจกับสิ่งที่คุณไม่ต้องการ
รวมทั้งอารมณ์ทั้งหมดที่อยู่รายล้อม
และหันไปให้ความสนใจกับสิ่งที่คุณอยากพบเจอ
พลังงานไหลเวียนไปยังที่ที่มีความสนใจอยู่
ไม่ใช้หน้าที่ของคุณที่จะเปลี่ยนแปลงโลก
หรือคนรอบตัวคุณ
แต่เป็นหน้าที่ของคุณที่ต้องดำเนินไปตามน้ำ ภายในจักรวาลนี้
และฉลองให้กับมันภายในโลกที่มีอยู่
หนึ่งในคำถามที่ผมได้รับบ่อยมาก
และอาจเป็นคำถามในใจใครหลายคนตอนนี้ ถึงจะไม่ใช่คุณก็ตาม
นั่นคือความคิดที่ว่า "หากทุกคนนำความลับไปใช้
และทุกคนปฏิบัติราวกับว่า จักรวาลคือแคตตาล็อก
สิ่งต่างๆ จะไม่หมดไปจากโลกเหรอ
ทุกคนจะไม่แก่งแย่งกัน และไปปล้นธนาคารเหรอ"
สิ่งที่งดงามเกี่ยวกับการสอน เรื่องความลับที่ยิ่งใหญ่นี้
คือทรัพยากรทุกอย่าง มีให้ทุกคนแบบเหลือเฟือ
มีคำโกหกหนึ่งที่เปรียบเหมือน ไวรัสในใจของมนุษยชาติ
คำโกหกนั้นก็คือ ไม่มีทรัพยากรเพียงพอจะให้ทุกคน
มีทั้งความขาดแคลนและขีดจำกัด และมีไม่เพียงพอ
คำโกหกนั้นทำให้ผู้คนใช้ชีวิตด้วยความกลัว
ความโลภ ความตระหนี่
และความคิดเรื่องความกลัว ความโลภ ความตระหนี่ และความขาดแคลนนั้น
ได้กลายเป็นประสบการณ์ของพวกเขา
โลกใบนี้จึงได้รับยาฝันร้าย
ความจริงก็คือมีทรัพยากรมากพอสำหรับทุกคน
มีไอเดียสร้างสรรค์มากพอ มีพลังงานมากพอ
มีความรักมากพอ มีความสุขมากพอ
ทั้งหมดนี้เริ่มต้นจากในจิตใจ
มันคือการตระหนักรู้ถึงธรรมชาติที่ไม่มีที่สิ้นสุด
ครูผู้ยิ่งใหญ่ทุกคนที่เคยเผชิญโลกนี้มาก่อน
ได้บอกเราว่าชีวิตควรเป็นสิ่งที่อุดมสมบูรณ์
เมื่อใดที่เราคิดว่าทรัพยากรกำลังลดลง
เราจะหาทรัพยากรใหม่ๆ เพื่อเขาสู่วงเวียนเดิม
และแม้เราจะบอกว่าเราขาดแคลน
นั่นก็เป็นเพราะว่าเราไม่ได้เปิดวิสัยทัศน์ และดูทุกสิ่งที่อยู่รอบตัวเราต่างหาก
เมื่อทุกคนเริ่มใช้ชีวิตด้วยหัวใจ และทำเพื่อสิ่งที่พวกเขาต้องการ
พวกเขาไม่ได้ทำเพื่อสิ่งที่เหมือนกัน
นั่นคือความงามของสิ่งนี้
ไม่ใช่ทุกคนที่อยากได้รถบีเอ็ม
ไม่ใช่ทุกคนที่ต้องการคนๆ เดียวกัน
ไม่ใช่ทุกคนที่ต้องการประสบการณ์เดียวกัน ไม่ใช่ทุกคนที่ต้องการเสื้อผ้าเหมือนกัน
ไม่ใช่ทุกคนที่ต้องการ... เติมคำในช่องว่างได้เลย
มันมีมากพอสำหรับทุกคน
หากคุณเชื่อ หากคุณมองเห็นมัน
หากคุณลงมือทำ มันจะเผยให้คุณเห็น
นั่นคือความจริง
ทุกสิ่งที่คุณต้องการ
ความอิ่มเอมใจ ความสุข และความรักทั้งหมด
ความอุดมสมบูรณ์และความมั่งคั่ง
มันอยู่ตรงนั้น พร้อมและรอให้คุณไปคว้ามา
คุณต้องกระหายอยากได้ คุณต้องรู้สึกต้องการมัน
คุณต้องตั้งใจจริง
เมื่อคุณตั้งใจและอยากได้สิ่งใดจริงๆ
จักรวาลจะมอบทุกสิ่งที่คุณต้องการมาให้
รับรู้ถึงสิ่งที่สวยงามและมหัศจรรย์รอบตัวคุณ
เชิดชูและชื่นชมมัน
ในทางกลับกัน
สิ่งที่ไม่เป็นไปตามที่คุณต้องการ
อย่าเสียพลังงานไปกับการหาจุดผิด หรือการพร่ำบ่น
โอบกอดทุกสิ่งที่คุณต้องการไว้ เพื่อที่คุณจะได้รับมันมากขึ้น
ผู้นำส่วนใหญ่ในอดีต พลาดส่วนสำคัญของความลับไป
ซึ่งเป็นส่วนที่มอบพลังและแบ่งปันให้แก่ผู้อื่น
นี่คือช่วงเวลาที่ดีที่สุด ที่ได้มีชีวิตจารึกในประวัติศาสตร์
มันคือครั้งแรกที่เรามีพลัง
ที่จะหาความรู้ได้จากเพียงปลายนิ้ว
(เดอะ ซีเคร็ต)
(ความลับสู่ตัวคุณ)
เมื่อเรามองรอบๆ ตัวเรา หรือแม้แต่ร่างกายของเราเอง
ที่เราเห็นเป็นเพียงแค่ยอดของภูเขาน้ำแข็ง
ลองคิดถึงสิ่งนี้ ยื่นมือของคุณออกมาดู
มือคุณดูเหมือนเป็นของแข็ง แต่มันไม่ใช่
หากคุณวางมือไว้ใต้กล้องจุลทรรศน์ คุณจะเห็นพลังงานขนาดใหญ่เคลื่อนตัวอยู่
ทุกอย่างถูกสร้างขึ้นมาจากสิ่งเดียวกัน
ไม่ว่าจะเป็นมือของคุณ มหาสมุทร หรือดวงดาว
ทุกอย่างคือพลังงาน
ผมจะช่วยอธิบายให้คุณเข้าใจขึ้นอีกนิด
แน่นอนว่ามีจักรวาลอยู่...
(ทางช้างเผือก - โลก)
...กาแล็กซีของเรา ดาวเคราะห์ของเรา และบุคคลทั้งหลาย
ภายในร่างกายคือระบบอวัยวะ
และมีเซลล์ต่างๆ
และยังมีโมเลกุล มีอะตอม
และมีพลังงานนี้
มันมีหลายระดับให้เราพูดคุยกัน
แต่ทุกสิ่งในจักรวาลคือพลังงาน
ผมไม่สนว่าคุณจะอยู่ในเมืองไหน
คุณมีพลังในร่างกายมากพอ เป็นพลังที่มีประสิทธิภาพ
ที่จะทำให้ทั้งเมืองสว่างไสวเกือบหนึ่งสัปดาห์
คนส่วนใหญ่นิยามตัวเองด้วยร่างกายที่มีข้อจำกัด
แต่คุณไม่ใช่ร่างกายที่มีข้อจำกัด
แม้แต่ภายใต้กล้องจุลทรรศน์ คุณยังเป็นถึงสนามพลังงานเลย
ที่เรารู้เกี่ยวกับพลังงานก็คือ
ถ้าคุณไปหานักฟิสิกส์ควอนตัมและถามว่า "อะไรสร้างโลกขึ้นมา"
เขาจะบอกว่า "พลังงาน"
อธิบายถึงพลังงานสิ มันไม่สามารถถูกสร้างหรือทำลายได้
มันเป็นแบบนั้นเสมอ และจะเป็นไปตลอด
สิ่งที่เคยคงอยู่ก็จะคงอยู่ตลอดไป
มันเคลื่อนที่เป็นรูปทรง ผ่านรูปทรง หรือออกนอกรูปทรง
โอเค เยี่ยมเลย
คุณไปหานักเทววิทยาและถามว่า "อะไรสร้างโลกขึ้นมา"
เขาจะตอบว่า "พระเจ้า" โอเค อธิบายถึงพระเจ้าซิ
มันเป็นแบบนั้นเสมอ และจะเป็นไปตลอด มันไม่สามารถถูกสร้างหรือทำลายได้
สิ่งใดเคยเป็นอย่างไรก็จะเป็นอย่างนั้นเสมอ
มันเคลื่อนที่เป็นรูปทรง ผ่านรูปทรง หรือออกนอกรูปทรง
เห็นไหม คำอธิบายเดียวกัน แค่ใช้คำต่างกัน
หากคุณคิดว่าเราเป็นเพียงเนื้อหนังที่เดินได้
คุณต้องคิดใหม่แล้ว
คุณคือสิ่งมีชีวิตที่มีจิตวิญญาณ
คุณคือสนามพลังงาน ที่ทำงานอยู่ในสนามพลังงานขนาดใหญ่กว่า
เราทุกคนเชื่อมโยงถึงกัน เราแค่มองไม่เห็น
มันไม่ใช่เรื่องของข้างนอกหรือข้างใน
ทุกอย่างในจักรวาลเชื่อมโยงกัน มันคือสนามพลังงานเพียงแห่งเดียว
เรามักถูกเบี่ยงเบนความสนใจ ด้วยสิ่งที่เรียกว่าร่างกาย
และชีวิตเชิงกายภาพของเรา
ที่กักเก็บจิตวิญญาณของเราไว้
แต่จิตวิญญาณของคุณช่างใหญ่โต
มันเติมเต็มที่ว่างได้
คุณคือชีวิตอมตะ
คุณคือแหล่งพลังงาน
คุณคือพระเจ้าที่ปรากฏกายในรูปของมนุษย์
ถูกสร้างมาอย่างสมบูรณ์แบบ
ตามพระคัมภีร์ เราอาจเรียกได้ว่า เราคือรูปและความเหมือนของพระเจ้า
เราอาจเรียกได้ว่าเราคืออีกหนทางหนึ่ง
ที่จักรวาลได้หันมาตระหนักในตัวของมันเอง
เราอาจเรียกได้ว่าเราคือสนามที่ไร้ขีดจำกัด ของความเป็นไปได้ที่กำลังเผยให้เห็น
ทั้งหมดนั้นจะกลายเป็นจริง
ทุกธรรมเนียมที่ยิ่งใหญ่บอกให้เรารู้
ว่าคุณถูกสร้างมาในรูปและความเหมือน ของแหล่งสร้างสรรค์
ซึ่งหมายความว่าคุณมีศักยภาพและพลัง เช่นเดียวกับพระเจ้าในการสร้างโลกของคุณ
และคุณก็มีจริงๆ
คุณอาจเคยสร้างสิ่งต่างๆ มาจนถึงตอนนี้
ที่เป็นสิ่งมหัศจรรย์และทรงคุณค่า
หรือคุณอาจจะไม่เคยก็ได้
คำถามที่ผมอยากให้คุณเก็บไปคิดก็คือ "ผลลัพธ์ที่เกิดขึ้นในชีวิตคุณนั้น
มันเป็นสิ่งที่คุณต้องการหรือเปล่า และมันมีคุณค่ากับคุณไหม"
หากมันไม่มีค่ากับคุณ เมื่อไรจะเป็นเวลา ที่เหมาะสมในการเปลี่ยนแปลงมัน
เพราะคุณมีพลังที่จะทำเช่นนั้นได้
พลังทั้งหมดเกิดขึ้นจากข้างใน
ฉะนั้นจึงอยู่ภายใต้การควบคุมของเราเอง
(โรเบิร์ต คอลเลียร์ ค.ศ. 1885-1950)
หลายคนรู้สึกว่าพวกเขาคือเหยื่อในชีวิต
และพวกเขาจะชี้ให้เห็นถึงเหตุการณ์ในอดีต
อาจเป็นการเติบโตมากับพ่อแม่ที่ชอบทำร้าย หรือในครอบครัวที่ไม่สมบูรณ์
และผมขอใส่วงเล็บไว้ตรงนี้ ว่านักจิตวิทยาส่วนใหญ่
เชื่อว่าครอบครัวประมาณร้อยละ 85 เป็นครอบครัวที่ไม่สมบูรณ์
ดังนั้นคุณจึงไม่ได้แปลกแยกเท่าไรนัก
พ่อแม่ผมติดเหล้า
พ่อชอบทำร้ายผม แม่หย่ากับพ่อตอนผมอายุหกขวบ
ตั้งแต่อายุ 13 ถึง 18 ผมอยู่ในแก๊งอันธพาลข้างถนน
ผมประสบอุบัติเหตุรถจักรยานยนต์แบบสาหัส
ผมเคยเป็นคนไร้บ้านอยู่ครั้งหนึ่งในดัลลัส
ผมใช้ชีวิตอย่างยากจนนาน 15 ปีในฮูสตัน
ตอนผมยังเด็ก ผมมีปัญหาเรื่องการเรียนรู้
ผมเป็นโรคบกพร่องในการเรียนรู้
พวกเขาบอกผมว่า ผมจะไม่สามารถอ่าน เขียน หรือสื่อสารได้
ไม่สามารถทำอะไรได้เป็นชิ้นเป็นอัน อนาคตไปได้ไม่ไกล
นั่นก็เป็นเรื่องราวของทุกคนในแง่มุมต่างๆ
ทำให้คิดได้ว่า "แล้วไง"
"แล้วไง" ที่ว่านี่ จริงๆ คือ แล้วคุณจะทำยังไงต่อไป
ตอนนี้จะเลือกอะไร
จะเลือกสนใจมันต่อไป หรือจะเลือกสนใจในสิ่งที่คุณต้องการ
เมื่อคนเราเริ่มให้ความสนใจ ไปยังสิ่งที่พวกเขาต้องการ
สิ่งที่พวกเขาไม่ต้องการก็จะหายไป
และส่วนนั้นก็จะขยายใหญ่ขึ้น ส่วนอื่นๆ ก็จะหายไป
คุณคือผู้ออกแบบชะตาชีวิตตัวเอง
(ฉันมีความสุขมาก)
คุณคือนักประพันธ์
คุณเขียนเรื่องราวออกมา
ปากกาอยู่ในมือคุณแล้ว
และผลลัพธ์คือสิ่งที่คุณเลือก
สิ่งที่งดงามเกี่ยวกับกฎแห่งแรงดึงดูด
คือคุณสามารถเริ่มต้นจากจุดที่คุณอยู่ได้เลย
คุณสามารถเริ่มคิด คิดแบบจริงจัง
และคุณสามารถเริ่มสร้างมันจากภายในตัวคุณได้
โทนของความรู้สึก แห่งความกลมกลืนและความสุข
กฎจะเริ่มตอบสนองต่อสิ่งนั้น
ตอนนี้คุณสามารถเริ่มมีความเชื่อ ที่แตกต่างออกไป
เช่น "จักรวาลนี้มีให้เหลือเฟือ"
หรือคุณมีความเชื่อว่า "ทุกอย่างเป็นไปได้สวยสำหรับฉัน"
หรือคุณมีความเชื่อว่า "ฉันไม่ได้แก่ลง แต่ฉันอ่อนเยาว์ขึ้นต่างหาก"
เราสามารถสร้างให้มันเป็นอย่างที่ต้องการ โดยการใช้กฎแห่งแรงดึงดูดได้
คุณสามารถปลดปล่อยตัวเอง ให้เป็นอิสระจากรูปแบบเดิมๆ ของคุณ
รวมทั้งรหัสทางวัฒนธรรม ความเชื่อทางสังคม
และพิสูจน์ให้เห็นไปเลย ว่าพลังที่อยู่ภายในตัวคุณ
ยิ่งใหญ่กว่าพลังที่อยู่ในโลกนี้
คุณบางคนอาจจะคิดว่า "ดีจังเลย แต่ฉันทำไม่ได้หรอก"
หรือ "เธอคงไม่ยอมให้ผมทำแบบนั้น"
หรือ "เขาคงไม่ยอมให้ฉันทำแบบนั้น"
หรือ "ฉันมีเงินไม่พอจะทำแบบนั้น"
หรือ "ฉันไม่แข็งแรงพอจะทำแบบนั้น"
หรือ "ฉันไม่รวยพอจะทำแบบนั้น" "ฉันไม่ ฉันไม่ ฉันไม่ ฉันไม่"
"ฉันไม่" แต่ละครั้งคือการสร้างขึ้นมา
ไม่ว่าคุณจะคิดว่าคุณทำได้หรือไม่ได้ ไม่ว่าแบบไหนคุณก็ทำถูกแล้ว
(เฮนรี ฟอร์ด ค.ศ. 1863-1947)
มันมีข้อจำกัดไหม ไม่มีแน่นอน
เราคือสิ่งมีชีวิตที่ไร้ขีดจำกัด
เราไม่มีเพดาน
ความสามารถ พรสวรรค์ ของขวัญ และพลัง
ที่อยู่ภายในตัวทุกคนบนดาวเคราะห์ดวงนี้ ไม่มีที่สิ้นสุด
(เดอะ ซีเคร็ต)
(ความลับสู่ชีวิต)
(นีล โดนัลด์ วอลช์ - นักประพันธ์)
บนท้องฟ้าไม่มีกระดานดำ
ที่พระเจ้าเขียนจุดประสงค์ของคุณ
และภารกิจในชีวิตคุณ
บนท้องฟ้าไม่มีกระดานดำที่บอกว่า...
นีล โดนัลด์ วอลช์...
ชายหนุ่มหน้าตาดี...
ที่มีชีวิตช่วงครึ่งแรกของศตวรรษที่ 21 เป็นคนที่...
เว้นวรรค
ตรงนี้ก็เป็นช่องว่าง
สิ่งเดียวที่คุณต้องทำคือทำความเข้าใจ ว่าผมทำอะไรที่นี่ และผมมาที่นี่ทำไม
เพื่อค้นหากระดานดำนั้น
และค้นหาว่า พระเจ้าวางแผนอะไรไว้กับชีวิตผมบ้าง
แต่กระดานดำไม่มีจริง
จุดประสงค์ของคุณจึงเป็นสิ่งที่คุณกำหนดเอง
ภารกิจของคุณ คือภารกิจที่คุณมอบหมายให้ตัวเอง
ชีวิตของคุณจะเป็นอย่างที่คุณสร้างขึ้น
และจะไม่มีใครมาตัดสินชีวิตคุณได้ ไม่ว่าตอนนี้หรือตอนไหน
ผมใช้เวลาหลายปีกว่าจะเข้าใจสิ่งนี้ เพราะผมเติบโตมา
พร้อมกับแนวคิดที่ว่า มีบางอย่างที่ผมควรต้องทำ
ถ้าผมไม่ได้ทำ ผมจะรู้สึกว่า "พระเจ้าคงไม่โปรดผมแน่เลย"
เมื่อผมมีเป้าหมายหลัก ในการรู้สึกและประสบกับความเบิกบานนั้น
ผมจึงเริ่มทำเฉพาะสิ่งที่นำความสุขมาให้ผม
เขาว่ากันว่า "ถ้าไม่สนุก ก็อย่าไปทำ"
ความเบิกบาน ความรัก อิสรภาพ
ความสุข เสียงหัวเราะ
นั่นคือสิ่งสำคัญ
ถ้าคุณได้สัมผัสกับความเบิกบาน ขณะที่นั่งทำสมาธิสักหนึ่งชั่วโมง
ให้ตายสิ ทำเลย
หากคุณสัมผัสได้จากการกินแซนด์วิชซาลามี ก็ทำเลย
เวลาที่ผมลูบแมวของผม ผมจะรู้สึกเบิกบานใจ
เมื่อผมเดินท่ามกลางธรรมชาติ ผมจะรู้สึกมีความสุข
ผมจึงอยากพาตัวเอง ไปอยู่ในอารมณ์แบบนั้นอย่างต่อเนื่อง
เวลาที่ผมทำแบบนั้น สิ่งเดียวที่ผมต้องทำ ก็คือมีความตั้งใจต่อสิ่งที่ผมต้องการ
และสิ่งที่ผมอยากเผยออกมา
ความสุขจากภายในคือเชื้อเพลิงของความสำเร็จ
สิ่งใดก็ตามที่ทำให้คุณรู้สึกดี จะยิ่งนำพาสิ่งนั้นๆ มาหาคุณมากขึ้น
ตอนนี้คุณกำลังฟังรายการนี้อยู่
คุณเองนั่นแหละที่นำสิ่งนี้มาสู่ชีวิตคุณ
และคุณเลือกได้ว่าจะนำมันไปใช้หรือเปล่า
หากมันรู้สึกดี หากมันรู้สึกไม่ดี คุณจะรู้ได้เอง ก็ปล่อยมันไป
หาสิ่งที่ทำให้รู้สึกดีที่ก้องกังวานอยู่ในหัวใจคุณ
เดินตามเส้นทางแห่งความสุขของคุณ และจักรวาลจะเปิดประตูต้อนรับ
ในที่ที่มีแต่ผนังตั้งตระหง่าน
(โจเซฟ แคมป์เบลล์ ค.ศ. 1904-1987)
เมื่อคุณเดินตามเส้นทางแห่งความสุข
คุณอยู่ตกอยู่ในภวังค์แห่งความเบิกบาน
คุณเปิดใจตัวเองสู่ความอุดมสมบูรณ์ของจักรวาล
คุณตื่นเต้นที่จะได้แบ่งปันชีวิตของคุณกับคนที่คุณรัก
รวมทั้งความตื่นเต้น ความหลงใหล และความสุขใจของคุณ
มันกลายมาเป็นสิ่งที่ส่งผ่านถึงกันได้
นั่นคือสิ่งที่ผมทำอยู่แทบจะตลอดเวลา คือการเดินตามความตื่นเต้นของผม
ผมเดินตามความหลงใหลและความสนใจของผม
ผมทำมันแม้ในวันที่น่าเบื่อด้วย
สนุกกับชีวิตเหมือนเราสิครับ
เพราะชีวิตคือเรื่องมหัศจรรย์
มันคือการเดินทางที่น่าทึ่ง
คุณจะได้ใช้ชีวิตในความจริงที่หลากหลาย เป็นชีวิตที่แตกต่าง
ผู้คนจะมองคุณและบอกว่า
"คุณทำอะไรที่ไม่เหมือนฉันงั้นเหรอ"
สิ่งเดียวที่ไม่เหมือนกันคือคุณใช้ความลับ
และคุณสามารถทำ มี และเป็นในสิ่งที่คนอื่นบอกว่า
ไม่มีทางเป็นไปได้ที่คุณจะทำ มี และเป็นเช่นนั้น
ตอนนี้เรากำลังก้าวเข้าสู่ยุคใหม่
มันคือยุคที่ปราการด่านสุดท้ายไม่ใช่อวกาศ
อย่างที่พูดถึงกันในเรื่องสตาร์ เทร็ก
แต่มันคือจิตใจ
ผมเห็นอนาคตของศักยภาพที่ไร้ขีดจำกัด
ความเป็นไปได้ที่ไร้ขีดจำกัด
จำไว้ว่าเรากำลังใช้ศักยภาพ
ของจิตมนุษย์สูงสุดที่ห้าเปอร์เซ็นต์
ศักยภาพของมนุษย์ทั้ง 100 เปอร์เซ็นต์ เป็นผลของการศึกษาที่เหมาะสม
ลองจินตนาการถึงโลก
ที่คนใช้ศักยภาพทางจิต และทางอารมณ์ได้อย่างเต็มที่
เราจะไปไหนก็ได้ ทำอะไรก็ได้ และประสบความสำเร็จใดก็ได้
นึกภาพตัวเองกับสิ่งที่คุณต้องการ
หนังสือของทุกศาสนาบอกเราแบบนั้น
ตำราปรัชญาที่ยิ่งใหญ่ทุกเล่ม ผู้นำที่ยิ่งใหญ่ทุกคน
(เอเมอร์สัน - เอดิสัน)
ตัวตนของทุกคนที่เคยมีชีวิตอยู่
(ไอน์สไตน์)
ย้อนกลับไปศึกษาบุคคลที่ฉลาด
หลายคนถูกบอกเล่าให้คุณฟังในรายการนี้แล้ว
รู้อะไรไหมครับ พวกเขาทุกคนเข้าใจในสิ่งเดียวกัน
พวกเขาเข้าใจความลับ
ตอนนี้คุณเข้าใจมันแล้ว
ยิ่งคุณใช้มันมากเท่าไร คุณจะยิ่งเข้าใจมันมากเท่านั้น
คุณเดินทางมาถึงช่วงหัวเลี้ยวหัวต่อของชีวิต
เป็นเพราะสิ่งที่คุณพูดอยู่เสมอ
"คุณสมควรได้รับความสุข"
คุณเกิดมาเพื่อเพิ่มบางสิ่งบางอย่าง เพื่อเพิ่มคุณค่าให้โลกใบนี้
และเป็นคนที่ยอดเยี่ยมที่สุดเท่าที่จะเป็นได้
ทุกเรื่องราวที่คุณผ่านพ้นมา
ทุกช่วงเวลาที่คุณเคยเผชิญ
ก็เพื่อเตรียมตัวให้คุณพร้อมเผชิญหน้ากับปัจจุบันนี้
ตอนนี้คุณเข้าใจแล้วว่า คุณคือผู้สร้างชะตาชีวิตตัวเอง
ลองนึกภาพสิ่งที่คุณทำได้นับตั้งแต่วันนี้ไป...
กับสิ่งที่คุณรู้แล้วตอนนี้
คุณจะทำอย่างไรกับช่วงเวลานั้น
คุณจะใช้ช่วงเวลานั้นให้คุ้มค่าอย่างไร
ไม่มีใครสามารถร่ายรำได้เช่นคุณ
ไม่มีใครสามารถร้องเพลงของคุณ
ไม่มีใครเขียนเรื่องราวของคุณได้
ตัวตนของคุณ สิ่งที่คุณทำเริ่มต้นนับตั้งแต่บัดนี้
ผมเชื่อว่าคุณคือคนที่ยอดเยี่ยม...
และคุณมีบางสิ่งบางอย่างที่น่าทึ่ง
ไม่ว่าจะเคยเกิดอะไรขึ้นกับคุณ หรือในชีวิตของคุณ...
ไม่ว่าคุณจะคิดว่าตัวเองหนุ่มหรือแก่แค่ไหน...
ช่วงเวลาที่คุณเริ่มคิดได้อย่างเหมาะสม จะมีบางสิ่งอยู่ภายในตัวคุณ
มีพลังในตัวคุณที่ยิ่งใหญ่กว่าโลกทั้งใบ
มันจะเริ่มปรากฏให้เห็น
มันจะเริ่มมีบทบาทในชีวิตคุณ
มันจะฟูมฟักคุณ ดูแลคุณ
แนะนำคุณ ปกป้องคุณ ชี้ทางให้คุณ
รักษาตัวตนของคุณไว้
หากคุณยอมให้มันทำ
นี่คือสิ่งที่ผมรู้อย่างแน่นอน
(แม่คะ สิ่งนี้จะช่วยแม่ได้ รักและคิดถึง)
(รู้สึกดีจัง)
(สำหรับข้อมูลเพิ่มเติมเกี่ยวกับ เดอะ ซีเคร็ต และดีวีดี เดอะ ซีเคร็ต)
(กรุณาเยี่ยมชมที่ www.thesecret.tv)
(สำหรับข้อมูลเกี่ยวกับเนื้อหาทั้งหมด และบุคคลที่อยู่ในรายการนี้)
(กรุณาไปที่ www.thesecret.tv)
คำบรรยายโดย ชลันธร เรืองภักดี